open-index/open-wikipedia-markdown huggingface dataset:
মাহফুজুর রহমান নামি

**মাহফুজুর রহমান নামি** (মে ১৯১১ - ১৭ নভেম্বর ১৯৬৩) একজন ভারতীয় মুসলিম পণ্ডিত, রাজনীতিবিদ এবং একজন লেখক ছিলেন।

তিনি ১৯১১ সালের মে মাসে জন্মগ্রহণ করেন। তিনি ছিলেন জামিয়া মিফতাহুল উলুম এবং দারুল উলুম দেওবন্দের প্রাক্তন ছাত্র। তিনি মাদ্রাসা নূর-উল-উলুম এবং আজাদ ইন্টার কলেজ প্রতিষ্ঠা করেন। ১৯৬৩ সালের ১৭ নভেম্বর তারিখে বাহরাইচে তিনি মারা যান।

## জীবনী
নামি ১৯১১ সালের মে মাসে জন্মগ্রহণ করেছিলেন।  তিনি আবুল লতিফ নোমানী এবং হাবিবর রহমান আজমির নিকট জামিয়া মিফতাহুল উলুমে প্রাথমিক পড়াশোনা শেষ করেন।  নামি ১৩৪৪ হিজরিতে দারুল উলুম দেওবন্দে ভর্তি হন। সেখানে তিনি হুসাইন আহমদ মাদানি, ইজাজ আলী আমরোহি এবং ইব্রাহিম বালিয়াবিয়ের অধীনে পড়াশোনা করেন। তিনি ১৩৪৮ হিজরিতে স্নাতক ডিগ্রি অর্জন করেন।

তিনি মাদ্রাসা নুরুল উলুম প্রতিষ্ঠা করেন।  তিনি বাহরাইচে আজাদ আন্তঃ কলেজ হিসাবে পরিচিত মাওলানা আজাদ নুরুল উলুম উচ্চ বিদ্যালয় প্রতিষ্ঠা করেন।  তিনি ভারতীয় জাতীয় কংগ্রেসের পক্ষের প্রার্থী হিসেবে ১৯৪৪ সালের ভারতীয় প্রাদেশিক নির্বাচন লড়েছিলেন । তিনি ১৯৪৬ থেকে ১৯৫১ সাল পর্যন্ত উত্তর প্রদেশ বিধানসভার সদস্য হিসাবে দায়িত্ব পালন করেছিলেন।  তিনি শিক্ষা মন্ত্রণালয়ের সংসদীয় সচিব ছিলেন।  ১৩৯৯ হিজরিতে দারুল উলুম দেওবন্দ কর্তৃপক্ষ তাকে এবং মুহাম্মদ তৈয়ব কাসেমি এবং হিফজুর রহমান সেওহরভি সহ কয়েকজনকে আলীগড় মুসলিম বিশ্ববিদ্যালয়ের আদালতের সদস্য মনোনীত করেন। 

তিনি ১৭ নভেম্বর ১৯৬৩ সালে বাহরাইচে মৃত্যুবরণ করেন এবং শাহ নঈমুল্লাহ বাহরাইচির কবরের কাছে তাকে দাফন করা হয়। 

## রচনাবলী
নামির রচনাবলীর মধ্যে রয়েছে:

* *মিফতাহুল কুরআন*
* *মুয়াল্লিমুল কুরআন*
* *রাহমানী কিয়াদা*
* *হিলাল বাঘ*
* *মুসালমানান-ই-হিন্দ কা তালীমি মাসআলা*

আযাদভিলের একটি ইসলামি মাদ্রাসা দারুল উলুম আজাদভিল তাদের পাঠ্যক্রমে মিফতাহুল *কুরআন* গ্রন্থটি গ্রহণ করেছে।

## তথ্যসূত্র

## গ্রন্থপঞ্জি

* 
* 
* 

বিষয়শ্রেণী:মুসলিম লেখক
বিষয়শ্রেণী:দারুল উলুম দেওবন্দের প্রাক্তন শিক্ষার্থী
বিষয়শ্রেণী:মুসলিম পণ্ডিত
বিষয়শ্রেণী:১৯৬৩-এ মৃত্যু
বিষয়শ্রেণী:১৯১১-এ জন্ম
বিষয়শ্রেণী:দেওবন্দি ব্যক্তি
বিষয়শ্রেণী:ভারতীয় বিদ্যালয় ও কলেজের প্রতিষ্ঠাতা
বিষয়শ্রেণী:উত্তরপ্রদেশের ভারতীয় জাতীয় কংগ্রেসের রাজনীতিবিদ
বিষয়শ্রেণী:উত্তরপ্রদেশের ভারতীয় স্বাধীনতা কর্মী
চিকিৎসালয়

**চিকিৎসালয়**, **বহির্বিভাগীয় চিকিৎসালয়** বা **ডাক্তারখানা** বলতে এক ধরনের স্বাস্থ্য ও চিকিৎসাসেবা কেন্দ্রকে বোঝায় যেখানে বহির্বিভাগীয় রোগীদের (অর্থাৎ যেসব রোগীর হাসপাতালে ভর্তি হয়ে শয্যাগ্রহণ বা রাত্রিযাপনের প্রয়োজন নেই) সেবাপ্রদান মুখ্য উদ্দেশ্য। এগুলিকে ইংরেজিতে "ক্লিনিক" (Clinic), "আউটপেশেন্ট ক্লিনিক" (Outpatient clinic), ইত্যাদি নামে ডাকা হতে পারে। চিকিৎসালয় বেসরকারী কিংবা সরকারী অর্থায়ন ও মালিকানায় পরিচালিত হতে পারে। সাধারণত চিকিৎসালয়গুলিকে স্থানীয় জনগণের জন্য প্রাথমিক পর্যায়ের চিকিৎসা সেবার চাহিদা পূরণের উদ্দেশ্যে নির্মাণ করা হয়। এর বিপরীতে অপেক্ষাকৃত বড় হাসপাতালগুলিতে প্রাথমিক চিকিৎসাসেবার পাশাপাশি দ্বিতীয়, তৃতীয় এবং কদাচিৎ চতুর্থ পর্যায়ের বিশেষায়িত চিকিৎসা সেবা প্রদান করা হয় এবং শয্যায় রাত্রিযাপনের জন্য রোগীদেরকে ভর্তির সুব্যবস্থা প্রদান করা হয়।

ইংরেজিতে "ক্লিনিক" কথাটি দিয়ে প্রায়শই হাসপাতালের বাইরে অবস্থিত এক বা একাধিক চিকিৎসকের সমন্বয়ে গঠিত একটি **ডাক্তারখানা**-কে বোঝায়, যেখানে ক্ষুদ্র মাপের নিরাময়মূলক চিকিৎসা সেবা প্রদান করা হয়। তবে বিশেষায়িত চিকিৎসাসেবা প্রদানকারী চিকিৎসালয় বা ডাক্তারখানাও বিরল নয়। কখনও কখনও ছোটখাটো চিকিৎসালয় কলেবরে বৃদ্ধি পেয়ে হাসপাতালে পরিণত হলে কিংবা কোনও বড় হাসপাতাল বা চিকিৎসা শিক্ষা প্রতিষ্ঠানের সাথে সংশ্লিষ্ট হবার পরেও "ক্লিনিক" নামটি ধরে রাখতে পারে।

অনেক সময় কোনও কোনও চিকিৎসালয়ে সাধারণ প্রাথমিক পর্যায়ের চিকিৎসাসেবার পাশাপাশি বিভিন্ন রোগের জন্য বিশেষায়িত চিকিৎসেবাও প্রদান করা হতে পারে। তখন সেগুলিকে বিবিধ চিকিৎসালয় (ইংরেজি Polyclinic "পলিক্লিনিক") বলা হয়। বিবিধ চিকিৎসালয়গুলি যদি কলেবরে বৃহৎ হয়ে হাসপাতালে রূপ নেয়, তখন সেগুলিকে "সাধারণ হাসপাতাল" (General hospital) বলে।

## আরও দেখুন

* স্বাস্থ্যসেবা প্রদায়ক 
* স্বাস্থ্যকেন্দ্র 
* স্বাস্থ্যব্যবস্থা ব্যবস্থাপনা 
* স্বাস্থ্যসেবা ব্যবস্থা 
* শুশ্রুষাকারী-পরিচালিত চিকিৎসালয় 
* সাক্ষাৎ-সূচীহীন চিকিৎসালয় 

## তথ্যসূত্র

বিষয়শ্রেণী:স্বাস্থ্যসেবা কেন্দ্রের ধরন
বিষয়শ্রেণী:চিকিৎসালয়
আতাহার আলী (দ্ব্যর্থতা নিরসন)

**আতাহার আলী** বলতে বোঝাতে পারে:

* আতাহার আলী (বীর প্রতীক) –বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন বীর মুক্তিযোদ্ধা।
* আতাহার আলী (পণ্ডিত) –ইসলামি চিন্তাবিদ, রাজনীতিবিদ ও সংসদ সদস্য। নেজামে ইসলাম পার্টির সাবেক সভাপতি।

## আরও দেখুন

* আতহার আলী খান –বাংলাদেশী সাবেক ক্রিকেটার।
* আতাহার আলী মল্লিক –বীর বিক্রম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
মিলকোভো, কামচাটকা ক্রাই

থাম্ব
**মিলকোভো** 
() একটি গ্রাম্য এলাকা ও রাশিয়ার কামচাটকা ক্রাইয়ের মিলকোভস্কি জেলার প্রশাসনিক কেন্দ্র।

১৭৪৩ সালে প্রথম মিলকোভোর কথা উল্লেখ করা হয়। ১৭৫২ সালে একটি লৌহকারখানা স্থাপিত হওয়ার ২০ বছর পর তা বন্ধ হয়ে যায়। মিলকোভোর সাথে পেট্রোপাভলস্ক-কামচাটস্কি সংযুক্তকারী একটি রাস্তা ১৯৬৬ সালে নির্মাণ করা হয়।

## তথ্যসূত্র

### পাদটীকা

## বহিঃসংযোগ

বিষয়শ্রেণী:রাশিয়ার গ্রাম
দোনেৎস্ক

**দোনেৎস্ক** (ইতোপূর্বে আলেকসান্দ্রোভকা, হুয়েভস্কা,ইয়ুজভকা,স্তালিন ও স্তালিনো নামে পরিচিত)  পূর্ব ইউক্রেনের একটি শিল্প শহর। বিতর্কিত দোনেৎস্ক অঞ্চলে কালমিয়াস নদীর তীরে শহরটি অবস্থিত। আন্তর্জাতিকভাবে ইউক্রেনের শহর হিসাবে স্বীকৃতি পেলেও দোনেৎস্ক প্রজাতন্ত্র একে নিজেদের রাজধানী হিসেবে অভিহিত করেছে।  ২০২০ সালের হিসাব অনুযায়ী এর জনসংখ্যা  ৯,০৮,৪৫৬।  ২০০১ সালের আদমশুমারি অনুযায়ী দোনেৎস্ক ইউক্রেনের পঞ্চম বৃহত্তম শহর।

দোনেৎস্ক ঐতিহাসিকভাবে দোনেৎস্ক অব্লাস্টের কেন্দ্র। এর পাশে অবস্থিত মাকিভকা আরেকটি গুরুত্বপূর্ণ শহর। দোনেৎস্ক ইউক্রেনের গুরুত্বপূর্ণ অর্থনৈতিক, শিল্প ও বৈজ্ঞানিক কেন্দ্র।  ভারী শিল্প ও দক্ষ জনশক্তি শহরটির অন্যতম বৈশিষ্ট্য। ২০১২ সালে জাতিসংঘের প্রতিবেদন অনুযায়ী, দোনেৎস্ক পৃথিবীর দ্রুততম ক্ষয়িষ্ণু শহরগুলোর একটি। 

রুশ সাম্রাজ্যের ইউরোপীয় অংশের দক্ষিণ প্রান্তে স্থাপিত বসতির নাম ১৭৭৯ সালে প্রথম আলেকসান্দ্রোভকা নামে উল্লেখ করা হয়েছিল। ঐ সময় ক্যাথরিন দ্য গ্রেট রুশ সাম্রাজ্যের একচ্ছত্র অধিপতি ছিলেন। ১৮৭৯ সালে ওয়েলস হতে আগত ব্যবসায়ী জন হিউজেস এ অঞ্চলে ইস্পাত কারখানা ও কতগুলো কয়লাখনি প্রতিষ্ঠা করলে তার সম্মানে এর নাম দেওয়া হয় হুয়েভস্কা বা ইয়ুজভকা। সোভিয়েত আমলে এখানে ইস্পাতশিল্পের প্রসার ঘটে। ১৯২৪ সালে ইয়ুজভকার নাম পাল্টে দেওয়া হয় স্তালিন। ১৯২৯ সালে স্তালিন নামটিতে ঈষৎ সংযোজন করে নাম দেওয়া হয় স্তালিনো। ১৯৩২ সালে একে দোনেৎস্ক অঞ্চলের কেন্দ্র হিসাবে স্বীকৃতি দেওয়া হয়। ১৯৬১ সালে স্তালিনোর নাম পাল্টে রাখা হয় "দোনেৎস্ক।"

২০১৪ সালের এপ্রিল থেকে দোনেৎস্ক চলমান দোনবাস যুদ্ধের অন্যতম রণাঙ্গন হয়ে ওঠেছে। শহর এবং এর আশপাশের এলাকার নিয়ন্ত্রণ নেওয়ার জন্য ইউক্রেনের সেনাবাহিনী ও রাশিয়াপন্থী বিচ্ছিন্নতাবাদীদের মধ্যে চলমান। দোনেৎস্ক আন্তর্জাতিক বিমানবন্দর যুদ্ধের অন্যতম ক্ষেত্র হয়ে ওঠেছে। অসংখ্য মানুষ এ পর্যন্ত প্রাণ হারিয়েছেন। বিশেষত শহরের উত্তর-পশ্চিম এলাকা সম্পূর্ণ ধ্বংস হয়ে গেছে।

## ইতিহাস

### প্রতিষ্ঠা

ওয়েলসের ব্যবসায়ী জন হিউজেসের উদ্যোগপরায়ণতার কারণে আলেকসান্দ্রোভকায় ইস্পাত ও কয়লাশিল্পের বিকাশ ঘটে। ১৮৬৯ সালে ইয়ুজভকা নামে শহরটি প্রতিষ্ঠিত হয়। শুরুতে ওয়েলস, বিশেষ করে মারথির টিডফিল থেকে অভিবাসীরা এখানে আগমন করে।   বিংশ শতাব্দীর শুরুতে ইয়ুজভকায় ৫০,০০০ বাসিন্দা বসবাস শুরু করে। ১৯১৭ সালে এটি নগরীর মর্যাদা লাভ করে।  দোনেৎস্কের স্থাপত্যকলায় আজও ব্রিটিশ ঐতিহ্য পরিস্ফুটিত হয়ে ওঠে।

## তথ্যসূত্র

## বহিঃসংযোগ

বিষয়শ্রেণী:ইউক্রেনের শহর
বিষয়শ্রেণী:বিশেষ অর্থনৈতিক অঞ্চল
অম্বলপ্পি

**অম্বলপ্পি** দক্ষিণ ভারতের কেরালা রাজ্যে অবস্থিত আলেপ্পি জেলার একটি ছোট শহর। এটি জেলাসদর আলেপ্পি থেকে ১৪ কিলোমিটার দক্ষিণে অবস্থিত৷

অম্বলপ্পি উত্তর ও দক্ষিণ দুটি পঞ্চায়েতে বিভক্ত৷
থাম্ব|কৃষ্ণ মন্দির
থাম্ব|কুঞ্জন নাম্বিয়ার স্মৃতিসৌধ
থাম্ব|অম্বলপ্পি রামচন্দ্রণ হাতি

## ইতিহাস
চম্পকেশ্বরী অম্বলপ্পি রাজাদের ঐতিহাসিক রাজধানী ছিলো অম্বলপ্পি শ্রীকৃষ্ণ মন্দিরের নিকটেই৷ অষ্টাদশ শতাব্দীর শেষার্ধ পর্যন্ত চম্পকেশ্বরী রাজাদের তৎপরতায় একটি পৃথক রাজত্বের ভূখণ্ড ছিলো, পরে ত্রিবাঙ্কুরের রাজা মার্তণ্ডবর্মা এই রাজ্যটি দখল করেন৷ রাজ্য দখলীকৃৃত হওয়ার পর চম্পকেশ্বরী রাজ পরিবার রাজপাট থেকে সরে যায়৷

## জনসংখ্যার উপাত্ত
২০১১ খ্রিস্টাব্দে ভারতের জনগণনা অনুসারে অম্বলপ্পি শহরের জনসংখ্যা ছিল ৩৩,৯৩৯ জন, যার মধ্যে ১৬,৬২০ জন পুরুষ এবং ১৭,৩১৯ জন নারী। ‌ছয় বছর অনূর্ধ্ব শিশুর সংখ্যা ৩,৫৮০। মোট পরিবার সংখ্যা ৭,৮৫৬ টি। তপশিলি জাতি ও তপশিলি উপজাতি পর্যায়ভুক্ত জনসংখ্যার অনুপাত যথাক্রমে ৩.৮২ ও ০.৩৭ জন। শহরটির মোট সাক্ষরতার হার ৯৩.১৭ শতাংশ, যেখানে পুরুষ সাক্ষরতার হার ৯৫.৫২ শতাংশ এবং নারী সাক্ষরতার হার ৯০.৯৩ শতাংশ।

জাতীয় সড়ক ৬৬ (ভারত)

## ভূগোল
৬৬ নং জাতীয় সড়কের ওপর অবস্থিত অম্বলপ্পি, আলেপ্পি শহরের  দক্ষিণে অবস্থিত একটি সমুদ্র তটবর্তী শহর৷ শহরকেন্দ্র থেকে  পূর্বে রয়েছে শ্রীকৃষ্ণ মন্দির৷

## অম্বলপ্পি শ্রীকৃষ্ণ মন্দির

মনে করা হয় ৭৯০ খ্রিস্টাব্দে স্থানীয় রাজা "চম্পকেশ্বরী পূরারম তিরুনালদেবনারায়ণন তাম্পুরণ" এই মন্দিরটি নির্মাণ করান৷

হিন্দু ভক্তদের নিকট এই মন্দিরে শ্রীকৃষ্ণের কাছে নিবেদিত "পায়েসম" অতি পরিচিত ভোগ৷ এই ভোগ নিবেদনের পেছনে জনশ্রুতি ও পৌরাণিক কাহিনী রয়েছে৷ প্রতি বারো বছরে একবার দার্শনিকগণ সমাবেশ ঘটে ও মন্দিরে 'পল্লীপণ' অনুষ্ঠিত করেন৷ পূর্বে মন্দিরে নরবলি নিবেদন করা হলেও এই প্রথা বর্তমানে লুপ্ত৷

## তথ্যসূত্র

বিষয়শ্রেণী:কেরলের শহর ও নগর
স্বাস্থ্যসেবা

**স্বাস্থ্যসেবা** বলতে রোগ, অসুস্থতা, আঘাত এবং অন্যান্য শারীরিক ও মানসিক বৈকল্য প্রতিরোধ, নির্ণয়, চিকিৎসা, নিরাময় ও আরোগ্যলাভ  করার মাধ্যমে মানুষের স্বাস্থ্য রক্ষণাবেক্ষণ বা উন্নত করাকে বোঝানো হয়।  স্বাস্থ্য পেশাজীবী এবং স্বাস্থ্য-সংশ্লিষ্ট ক্ষেত্রের পেশাদার ব্যক্তিরা স্বাস্থ্যসেবা প্রদান করে থাকে। স্বাস্থ্যসেবা খাতের  মধ্যে চিকিৎসক ও চিকিৎসকের সহযোগী ছাড়াও দন্তচিকিৎসা, ঔষধ প্রস্তুতি ও ব্যবহার বিজ্ঞান, ধাত্রীবিজ্ঞান, শুশ্রুষাবিজ্ঞান, চিকিৎসাবিজ্ঞান, চক্ষুমিতি, শ্রুতিবিজ্ঞান, মনোবিজ্ঞান, কর্মস্থলীয় চিকিৎসা, অঙ্গসঞ্চালন চিকিৎসা, মল্লক্রীড়া প্রশিক্ষণ এবং অন্যান্য আরও অনেক ক্ষেত্রের স্বাস্থ্য পেশাজীবীরা একত্রে স্বাস্থ্যসেবার খাতটি গঠন করেছে। স্বাস্থ্যসেবার মধ্যে প্রাথমিক সেবা, দ্বিতীয় পর্যায়ের সেবা এবং তৃতীয় পর্যায়ের সেবা ছাড়াও জনস্বাস্থ্য অন্তর্ভুক্ত।

দেশ, সম্প্রদায়, লোকালয় ও ব্যক্তিভেদে স্বাস্থ্যসেবার লভ্যতা ভিন্ন হয়ে থাকে, যা আর্থ-সামাজিক পরিস্থিতি ও স্বাস্থ্যনীতিসমূহ দ্বারা প্রভাবিত হয়ে থাকে। স্বাস্থ্যসেবা প্রদান করা বলতে "সম্ভাব্য সর্বোত্তম  স্বাস্থ্য-সংক্রান্ত ফলাফল অর্জনের জন্য ব্যক্তিগত স্বাস্থ্যসেবার সময়ানুগ ব্যবহারকে বোঝায়"। স্বাস্থ্যসেবার লভ্যতার উপরে যে সমস্ত প্রভাবক কাজ করে থাকে তাদের মধ্যে রয়েছে আর্থিক সীমাবদ্ধতা (যেমন স্বাস্থ্যবীমার পরিধি), ভৌগোলিক প্রতিবন্ধকতা (যেমন অতিরিক্ত পরিবহন খরচ, স্বাস্থ্যসেবা গ্রহণের জন্য কাজ থেকে বেতনযুক্ত ছুটি পাবার সম্ভাবনা) এবং ব্যক্তিগত সীমাবদ্ধতা (স্বাস্থ্যসেবা প্রদায়কদের সাথে যোগাযোগে অক্ষমতা, স্বাস্থ্যশিক্ষার অভাব, নিম্ন আয়)। স্বাস্থ্যসেবার সীমাবদ্ধতাগুলি চিকিৎসা সেবার ব্যবহার, চিকিৎসার কার্যকারিতা ও সামগ্রিক ফলাফলের (সুস্থতা, মৃত্যুহার) উপর নেতিবাচক প্রভাব ফেলে।

স্বাস্থ্যসেবা ব্যবস্থা বা স্বাস্থ্যব্যবস্থা বলতে কোনও নির্দিষ্ট জনসমষ্টির স্বাস্থ্য চাহিদা মেটানোর জন্য প্রতিষ্ঠিত সংগঠনগুলির সমষ্টিকে বোঝানো হয়। বিশ্ব স্বাস্থ্য সংস্থার মতে একটি সঠিকভাবে কার্যরত স্বাস্থ্যব্যবস্থাতে যে উপাদানগুলি থাকা আবশ্যক, সেগুলি হল: অর্থায়ন পদ্ধতি, সুপ্রশিক্ষিত ও যথেষ্ট পরিমাণে বেতনপ্রাপ্ত শ্রমশক্তি,  সিদ্ধান্ত গ্রহণ ও নীতি নির্ধারণের জন্য প্রয়োজনীয় নির্ভরযোগ্য তথ্য, এবং সঠিকভাবে রক্ষণাবেক্ষণাধীন স্বাস্থ্যকেন্দ্রসমূহ যেগুলিতে মানসম্মত ঔষধ ও প্রযুক্তি ব্যবহারের সুবন্দোবস্ত আছে।

একটি দক্ষ স্বাস্থ্যব্যবস্থা কোনও দেশের অর্থনীতি, উন্নয়ন ও শিল্পায়ন প্রক্রিয়াতে তাৎপর্যপূর্ণ অবদান রাখতে পারে। বিশ্বব্যাপী মানুষদের সাধারণ শারীরিক ও মানসিক সুস্বাস্থ্যের পেছনে শক্তি হিসেবে স্বাস্থ্যসেবা একটি গুরুত্বপূর্ণ নিয়ামক হিসেবে কাজ করে। স্বাস্থ্যসেবার ইচ্ছাকৃত হস্তক্ষেপমূলক প্রয়োগের মাধ্যমে ১৯৮০ সালে জলবসন্ত রোগকে মানব ইতিহাসের সর্বপ্রথম রোগ হিসেবে চিরতরে নির্মূল করা সম্ভব হয়েছিল।

## তথ্যসূত্র

বিষয়শ্রেণী:স্বাস্থ্যসেবা
বিষয়শ্রেণী:জনসেবা
বিষয়শ্রেণী:স্বাস্থ্যসেবার মান
বিষয়শ্রেণী:স্বাস্থ্য
বিষয়শ্রেণী:জনস্বাস্থ্য
বিষয়শ্রেণী:স্বাস্থ্য অর্থনীতি
বিষয়শ্রেণী:স্বাস্থ্য বিজ্ঞান
তামিল হিন্দু

**তামিল হিন্দু** (তামিল: தமிழ் இந்துக்கள்) তামিল ভাষায় কথা বলা হিন্দুধর্মের অনুসারী একটি গোষ্ঠী। প্রাচীন তামিল রাজবংশের কাছে প্রথম পৌঁছানো ধর্মটি হল হিন্দুধর্ম।

## আরাধ্য ঈশ্বর
ভগবান বিষ্ণোই বা বিষ্ণু হলেন একজন তামিল ঈশ্বর ও তামিল হিন্দুধর্মের প্রধান দেবতা। তামিলনাড়ুতে বিষ্ণু দেবতাকে উৎসর্গীকৃত বহু মন্দির রয়েছে।

## উৎসব
থাইপুসাম বা থাইপোসাম হল তামিল হিন্দুদের পালিত এক প্রধান উৎসব যা তামিল থাই মাসের পূর্ণিমার দিনে পালন করা হয়। বিভিন্ন দেশে তামিল হিন্দুরা এই উৎসব পালন করে।

## আরও দেখুন
* তামিলনাড়ু
*তামিল জাতি
*তামিল ভাষা

## তথ্যসূত্র

বিষয়শ্রেণী:জাতি
বিষয়শ্রেণী:নৃগোষ্ঠী
বিষয়শ্রেণী:তামিল ভাষাভাষী জাতিগোষ্ঠী
বিষয়শ্রেণী:তামিলনাড়ুর সামাজিক গোষ্ঠী
বিষয়শ্রেণী:ভারতীয় হিন্দু
বিষয়শ্রেণী:হিন্দু জাতিগোষ্ঠী
বিষয়শ্রেণী:হিন্দু সমাজ
ফ্রান্সিস্কো গার্সা গুতিয়েরেস

**ফ্রান্সিস্কো গার্সা গুতিয়েরেস** (; ১৪ মার্চ ১৯০৪ – ৩০ অক্টোবর ১৯৬৫) একজন মেক্সিকীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় আমেরিকা এবং মেক্সিকোর হয়ে একজন আক্রমণভাগের খেলোয়াড় হিসেবে খেলেছিলেন।

১৯২০–২১ মৌসুমে, মেক্সিকীয় ফুটবল ক্লাব আমেরিকার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছিলেন; আতলান্তে প্রায় ১১ মৌসুম অতিবাহিত করে অবসর গ্রহণ করেছিলেন।

১৯৩০ সালে, গুতিয়েরেস মেক্সিকোর হয়ে আন্তর্জাতিক পর্যায়ে অভিষেক করেছিলেন, যেখানে তিনি মাত্র ১টি ম্যাচে অংশগ্রহণ করেছিলেন। তিনি মেক্সিকোর হয়ে ১৯৩০ ফিফা বিশ্বকাপে অংশগ্রহণ করেছিলেন।

## ব্যক্তিগত জীবন
ফ্রান্সিস্কো গার্সা গুতিয়েরেস ১৯০৪ সালের ১৪ই মার্চ তারিখে, মেক্সিকোর মেক্সিকো সিটিতে জন্মগ্রহণ করেছিলেন এবং ১৯৬৫ সালের ৩০শে অক্টোবর তারিখে ৬১ বছর বয়সে মৃত্যুবরণ করেছেন। তার ভাই রাফায়েল গার্সা গুতিয়েরেসও একজন ফুটবল খেলোয়াড় ছিলেন; যিনি তার সাথেই আমেরিকার হয়ে খেলেছিলেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 

বিষয়শ্রেণী:১৯০৪-এ জন্ম
বিষয়শ্রেণী:১৯৬৫-এ মৃত্যু
বিষয়শ্রেণী:মেক্সিকীয় ফুটবলার
বিষয়শ্রেণী:মেক্সিকোর পুরুষ আন্তর্জাতিক ফুটবলার
বিষয়শ্রেণী:ফুটবল আক্রমণভাগের খেলোয়াড়
বিষয়শ্রেণী:১৯৩০ ফিফা বিশ্বকাপের খেলোয়াড়
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:ক্লাব আমেরিকার ফুটবলার
লেবাননের ভূগোল

**[[লেবানন]]** হল মধ্য প্রাচ্যের একটি ছোট দেশ, প্রায় ৩৩.৮৭৩৬˚ উত্তর, ৩৫.৮৬৩৭˚ পূর্ব স্থানাঙ্কে অবস্থিত। এটি ভূমধ্যসাগরের পূর্ব তীর বরাবর প্রসারিত এবং এর দৈর্ঘ্য এর প্রস্থের প্রায় তিনগুণ। উত্তর থেকে দক্ষিণে এর ভূখণ্ডের প্রস্থ ক্রমশ সঙ্কুচিত হয়ে গেছে। লেবাননের পার্বত্য অঞ্চল এবং এই অঞ্চলটিতে উদ্ভূত বা বাইরে থেকে আসা অর্থনৈতিক ও ধর্মীয় আন্দোলন, এই দেশের সমাজের উপর একটি ছাপ ফেলে এই দেশের ইতিহাসকে রূপ দিয়েছে।

লেবাননের বাণিজ্য ব্যবস্থা সন্নিহিত অঞ্চলে, এবং সারা বিশ্বে বড় ভূমিকা নিয়েছে। লেবাননের নাম দেওয়া হয়েছে "মধ্য প্রাচ্যের মুক্তো"। এই দেশটি ভূমধ্যসাগরীয় বিশ্ব এবং ভারত ও পূর্ব এশিয়ার মধ্যে একটি সংযোগ হিসাবে কাজ করে। এ অঞ্চলের ব্যবসায়ীবৃন্দ বন্দর শহরগুলির মাধ্যমে পশ্চিমী বাজারগুলিতে তেল, দানাশস্য, কাপড়, ধাতব কাজের সামগ্রী এবং মৃৎকর্ম রপ্তানি করে।

পার্বত্য ভূমধ্যসাগরীয় ভূসংস্থান লেবাননের ইতিহাস, রন্ধনশৈলী, এবং সংস্কৃতিকে প্রভাবিত করেছে।

## সমুদ্র

### আরবীয় পাত
লেবানন দেশটি  অঞ্চল জুড়ে বিস্তৃত। দেশটির আকৃতি প্রায় আয়তক্ষেত্রাকার, দক্ষিণ এবং সুদূর উত্তরের দিকে ভূমি সংকীর্ণ হয়ে গেছে। এর সর্বাপেক্ষা বিস্তৃত অঞ্চল  চওড়া, এবং এর সংকীর্ণ অঞ্চলটি প্রস্থে ; গড় প্রস্থ প্রায় । লেবানন দেশটি আরবীয় পাতের উত্তর-পশ্চিমে বিস্তৃত হওয়ার কারণে, এটি কখনও কখনও ভূ-রাজনৈতিকভাবে সংলগ্ন ভূত্বকীয় পাত সংস্থান অঞ্চল, যেমন সিরিয়া, ইয়েমেন, ওমান, কাতার, বাহরাইন, কুয়েত, ইরাক, সৌদি আরব, জর্ডান, মিশরীয় সিনাই, অধিকৃত প্যালেস্তাইন এবং সংযুক্ত আরব আমিরাতের সাথে একদলীয় করা হয়।

### প্রাকৃতিক গঠন
প্রাকৃতিক ব্যবস্থা দ্বারা লেবাননের ভৌত ভূগোল প্রভাবিত, যা দেশের বাইরেও প্রসারিত হয়েছে। সুতরাং, বেকা উপত্যকা মহা রিফ্ট প্রণালীর একটি অংশ, যা দক্ষিণ তুরস্ক থেকে আফ্রিকার মোজাম্বিক পর্যন্ত প্রসারিত। যে কোনও পার্বত্য দেশের মতো লেবাননের ভৌত ভূগোল বেশ জটিল। জমির প্রকৃতি, জলবায়ু, মাটি এবং গাছপালা স্বল্প দূরত্বের মধ্যেই উল্লেখযোগ্যভাবে পরিবর্তিত হয়ে যায়। পরিবেশের অন্যান্য উপাদানগুলিতেও প্রচুর পরিবর্তন দেখা যায়, লেবাননের পর্বতমালার মধ্য দিয়ে গেলে, উচ্চ মানের জমি থেকে শুরু করে চাষবিহীন জমি পর্যন্ত দেখা যায়।

লেবাননের ভূসিংস্থানের একটি প্রধান বৈশিষ্ট্য হল নিম্নভূমি এবং পার্বত্য অঞ্চলের ক্রমান্বয়ে চলে আসা, যা সাধারণত উত্তর-দক্ষিণ অভিমুখে সমান্তরালভাবে চলে। ভূমধ্যসাগর ও সিরিয়ার মধ্যবর্তী চারটি এইরকম অনুদৈর্ঘ্য জমির ফালি রয়েছে: উপকূলীয় ফালি (বা সামুদ্রিক সমভূমি), পশ্চিম লেবানন, কেন্দ্রীয় মালভূমি এবং পূর্ব লেবানন (চিত্র ৩, ভৌত বৈশিষ্ট্য দেখুন)

অত্যন্ত সংকীর্ণ উপকূলীয় ফালি পূর্ব ভূমধ্যসাগরের তীর বরাবর প্রসারিত। সমুদ্র এবং পর্বতের মাঝখানে অবস্থিত, লেবাননে যাকে  সাহিল বলা হয়, অঞ্চলটি উত্তরে ত্রিপোলির নিকট সর্বাপেক্ষা প্রশস্ত, যেখানে এটি শুধুমাত্র  চওড়া। জুনিয়া অঞ্চলের কয়েক কিলোমিটার দক্ষিণে পর্বতের সানুদেশে প্রায় দেড় কিলোমিটার প্রশস্ত সমতলভূমি। সমুদ্রের  এর মধ্যেই এই অঞ্চল খাড়াভাবে বৃদ্ধি পেয়েছে  পর্যন্ত। বেশিরভাগ অংশে উপকূলটি বিপজ্জনক ও পাথুরে। উপকূলরেখা বরাবর কোনও গভীর মোহনা, উপসাগর বা পোতাশ্রয় নেই।

## তথ্যসূত্র

বিষয়শ্রেণী:লেবাননের ভূগোল
হরিপাড়

**হরিপাড়**  দক্ষিণ ভারতের কেরালা রাজ্যে অবস্থিত আলেপ্পি জেলার একটি পৌর শহর। শহরটি ৬৬ নং জাতীয় সড়কের ওপর আলেপ্পি ও কোল্লাম শহরের মধ্যবর্তী স্থানে অবস্থিত৷

হরিপাড়ের পূর্বদিকে রয়েছে পল্লীপাড় ও বীয়পুরম, উত্তরদিকে করুবাত্র, পশ্চিমদিকে কুমারপুরম ও কার্তিকপল্লী এবং দক্ষিণদিকে নঙ্গিয়ারকুলঙ্করা৷ হরিপাড় আরব সাগরের অতি নিকটে অবস্থিত যা মাবেলিকরার সাথে ত্রিকুন্নপ্পির সংযোগ স্থাপন করেছে৷ শহরটি **ক্ষেত্রনগরী** (অর্থাৎ মন্দিরের শহর) নামেও স্থানীয়দের মধ্যে পরিচিত৷ এগুলির মধ্যে **[[হরিপাড় শ্রীসুব্রহ্মণ্য স্বামী মন্দির]]** সর্বাধিক উল্লেখযোগ্য৷  অনুষ্ঠিত পয়িপাড় জলোৎসবম বহু দেশি বিদেশি পর্যটক আকর্ষণ করে৷ মন্দিরের সুব্রহ্মণ্যম মূর্তিটি পাতাম নৌকায় করে কণ্ডলুর থেকে এখানে আনা হয়েছিলো বলে মনে করা হয়৷

## ইতিহাস
পূর্বে এটি অরিপাড্ড নামে পরিচিত ছিলো, ঊনবিংশ শতাব্দীর শুরু থেকে হরিপাড় নামটি প্রচলিত হওয়া শুরু হয়৷ কিছু বিদ্বজ্জনের মতে অরিকে পাট থেকে থেকে এই নাম এসেছে যার অর্থ জশালয়ের নিকট৷ ইউরোপীয় উপনিবেশের সময়ে ওলন্দাজ গভর্নমেন্ট গোলানেজের প্রস্তাবে কুইলন ও পুরঘাটের মধ্যবর্তী তটকে তারা মার্থা বলে ডাকা শুরু হয়৷ আরো নির্দিষ্ট করে বললে, হরিপাড় ছিলো এই তটরেখার করিমপল্লী অঞ্চলে, যা ছিলো কায়মকুলাম ও পুরঘাটের মধ্যবর্তী, এটি আবার বিট্টিমনা নামেও পরিচিত ছিলো৷

বিট্টিমনার সদর ছিলো করিমপল্লীতে, যদিও তা পরে কার্তিকপল্লীতে স্থানান্তরিত করা হয়ে ছিলো৷ ১৭৪২ খ্রিস্টাব্দে মার্তণ্ডবর্মা কার্তিকপল্লী দখল করেন ও ত্রিবাঙ্কুর রাজ্যের অন্তর্ভুক্ত করেন৷ হরিপাড়ে অবস্থিত টাউন হল এই প্রমাণ৷ কার্তিকপল্লী তালুকের সদর হরিপাড় রাজ্যে ধান উৎপাদনে যথেষ্ট ভূমিকা রাখে৷

১৯২১ খ্রিস্টাব্দে হরিপাড় পৌরনগরের তকমা, আবার ১৯৪১ খ্রিস্টাব্দে এটিকে অপৌর শহরে নামিয়ে আনা হয়৷ আবার ১৯৫৪ খ্রিস্টাব্দে এটিকে পঞ্চায়েতে পরিণত করা হয়৷ ২০১৫ খ্রিস্টাব্দে এটিকে আবার পৌরসভায় উন্নীত করা হয়৷

## নামকরণ
হরিপাড় নামটি অরিপাড় থেকে এসে থাকতে পারে যেখা অরি শব্দের অর্থ ধান৷ আবার "হরিগীতপুরম" থেকেও এই নামটি এসে থাকতে পারে৷ The population of Haripad is 16,445, as of the 2011 census.

## তথ্যসূত্র

বিষয়শ্রেণী:আলেপ্পি জেলার শহর ও নগর
ইউবিসফট কুইবেক

**ইউবিসফট কুইবেক** একটি কানাডিয়ান ভিডিও গেম ডেভেলপার এবং কুইবেক সিটিতে অবস্থিত ইউবিসফটের একটি স্টুডিও। স্টুডিওটি ২০০৫ সালের জুনে প্রতিষ্ঠিত হয়েছিল এবং অ্যাসাসিন'স ক্রিড ফ্র্যাঞ্চাইজিতে কাজ করার জন্য এটি সর্বাধিক পরিচিত।

## তৈরিকৃত গেমসমূহ
ইউবিসফট কুইবেক *[[অ্যাসাসিন'স ক্রিড ৩]]* এবং *[[অ্যাসাসিন'স ক্রিড ৪: ব্ল্যাক ফ্ল্যাগ]]* এর এক্সপেনশন প্যাক তৈরি করার মাধ্যমে উইবিসফট মন্ট্রিয়ল এর বাইরে প্রথম এমন ইউবিসফট স্টুডিওতে পরিনত হয় যারা *[[অ্যাসাসিন'স ক্রিড]]* এর মূল ধারার গেমের বিকাশে মুখ্য ভুমিকা রেখেছে। স্টুডিওর প্রথম অ্যাসাসিন'স ক্রিড গেম হলো *[[অ্যাসাসিন'স ক্রিড সিন্ডিকেট]]*, যা ২০১৫ সালের অক্টোবরে মুক্তি পেয়েছিল এবং ২০১৮ সালের অক্টোবরে *[[অ্যাসাসিন'স ক্রিড অরিজিনস]]* প্রকাশের মাধ্যমে অব্যাহত ছিল।

## তথ্যসূত্র

## বহিঃসংযোগ

বিষয়শ্রেণী:কানাডার ভিডিও গেম কোম্পানি
বিষয়শ্রেণী:ভিডিও গেম উন্নয়ন কোম্পানি
বিষয়শ্রেণী:২০০৫-এ প্রতিষ্ঠিত ভিডিও গেম কোম্পানি
পঙ্কজ ঘোষ

**পঙ্কজ ঘোষ** একজন ভারতীয় রাজনীতিবিদ, যিনি ১৯৯৬ থেকে ২০০৬ সাল পর্যন্ত বনগাঁ বিধানসভার বিধায়ক ছিলেন। তিনি ভূপেন্দ্রনাথ শেঠকে পরাজিত করে ১৯৯৬ এবং ২০০১ সালে বনগাঁ বিধানসভা কেন্দ্রের বিধায়ক নির্বাচিত হন। পঙ্কজ ঘোষ বর্তমানে সিপিআইএমের উত্তর ২৪ পরগনা জেলা কমিটির সম্পাদকমন্ডলীর সদস্য।

### প্রারম্ভিক জীবন
পঙ্কজ ঘোষ গোপালনগর হরিপদ ইনস্টিটিউটে পদার্থবিদ্যার শিক্ষক হিসাবে কর্মজীবন শুরু করলেও তিনি অল্পদিনের মধ্যেই চাকরি ছেড়ে সর্বক্ষণের কর্মী হিসাবে সিপিআই(এম) দলে যোগদান করেন।
### রাজনৈতিক জীবন
পঙ্কজ ঘোষ বনগাঁ বিধানসভা কেন্দ্র থেকে ১৯৯৬ এবং ২০০১ সালে পরপর দুবার পশ্চিমবঙ্গ বিধানসভা নির্বাচনে জয়লাভ করে পশ্চিমবঙ্গ বিধানসভার সদস্য নির্বাচিত হয়েছিলেন। 
পঙ্কজ ঘোষ বর্তমানে সিপিআইএমএর কৃষক সংগঠন সারাভারত কৃষকসভার উত্তর ২৪ পরগনা জেলা কমিটির সভাপতি। তাছাড়া পঙ্কজ ঘোষ সিপিআইএমএর উত্তর ২৪ পরগনা জেলা সম্পাদকমন্ডলীর অন্যতম সদস্য।

## তথ্যসূত্র

বিষয়শ্রেণী:পশ্চিমবঙ্গ বিধানসভার সদস্য ১৯৯৬-২০০১
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের ভারতের কমিউনিস্ট পার্টি (মার্ক্সবাদী) এর রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০০১-২০০৬
বিষয়শ্রেণী:উত্তর ২৪ পরগনা জেলার রাজনীতিবিদ
হ্যালিমিডি (প্রাকৃতিক উপগ্রহ)

**হ্যালিমিডি** (ইংরেজি: Halimede, ) বা **নেপচুন ৯** (ইংরেজি: Neptune IX) হল নেপচুনের একটি পশ্চাদমুখী অনিয়মিত প্রাকৃতিক উপগ্রহ। ২০০২ সালের ১৪ অগস্ট ম্যাথিউ জে. হোলম্যান, জন এইচ. ক্যাভেলারস, টমি গ্র্যাভ, ওয়েসলি সি. ফ্রেজার ও ড্যান মিলিসাভ্লজেভিক এই উপগ্রহটি আবিষ্কার করেন।

## নামকরণ
নেপচুনের অন্যান্য অনেক বহিঃস্থ উপগ্রহের মতো হ্যালিমিডির নামকরণও করা হয়েছে গ্রিক পুরাণে উল্লিখিত নেরেউস ও ডোরিসের পঞ্চাশ কন্যা নিরিডগণের অন্যতম হ্যালিমিডির নামানুসারে। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারে নামটি আনুষ্ঠানিকভাবে ঘোষণা করা হয়। এর আগে হ্যালিমিডির অস্থায়ী নামকরণ করা হয়েছিল **এস/২০০২ এন ১** (ইংরেজি: S/2002 N 1)।

## কক্ষপথ
হ্যালিমিডি হল নেপচুনের দ্বিতীয় সর্বাধিক উৎকেন্দ্রিকতা-সম্পন্ন এবং তৃতীয় সর্বাধিক নতি-সম্পন্ন উপগ্রহ।

## ভৌত বৈশিষ্ট্য
হ্যালিমিডির ব্যাস প্রায় ৬২ কিলোমিটার (অ্যালবেডো আনুমানিক ০.০৪) এবং দৃশ্যমান আলোয় আপাতদৃষ্টিতে এটির রং অস্পষ্ট (ধূসর)। হ্যালিমিডির এই রং নিরিডের রঙের সাদৃশ্য সৌরজগতে অতীতে এক সংঘর্ষের ঘটনার সম্ভাব্যতা অত্যন্ত বৃদ্ধি করেছে (৪১ শতাংশ)। এই বিষয়টি ইঙ্গিত করে যে হ্যালিমিড সম্ভবত নিরিডেরই একটি খণ্ডাংশ।

## তথ্যসূত্র
 

## বহিঃসংযোগ

* Matthew Holman's Neptune's page
* David Jewitt's pages
* Neptune's Known Satellites (by Scott S. Sheppard)
* MPC: Natural Satellites Ephemeris Service
* Mean orbital parameters from JPL

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:অনিয়মিত প্রাকৃতিক উপগ্রহ
বিষয়শ্রেণী:ম্যাথিউ জে. হোলম্যানের আবিষ্কার
২০০২০৮১৪
হোশূর

**হোশূর** একটি শিল্প শহর, যা ভারতের তামিলনাড়ু রাজ্যের কৃষ্ণগিরি জেলার উত্তর-পশ্চিমাঞ্চলে অবস্থিত। এটি বেঙ্গালুরুর ৩৫ কিলোমিটার (২২ মাইল) দক্ষিণ-পূর্বে এবং রাজ্যের রাজধানী চেন্নাইয়ের ৩০৬ কিলোমিটার (১৯০ মাইল) পশ্চিমে পোনাইয়ার নদীর তীরে অবস্থিত। হোসুর একটি উপগ্রহ শহর এবং এটি অশোক লেল্যান্ড, টাইটান, টিভিএস মোটরস, ক্যাটারপিলার, সুন্দরাম ফ্যাসটেনার্স, শেফেলার এবং আরও অনেকগুলি সহ বড় উৎপাদন শিল্পের কেন্দ্র। স্টেটসম্যান চক্রবর্তী রাজাগোপালাচারী হোশূরের নিকটবর্তী একটি ছোট্ট গ্রামের বাসিন্দা, যিনি শেষ পর্যন্ত স্বাধীন ভারতের প্রথম গভর্নর জেনারেল, কংগ্রেস পার্টির নেতা এবং তামিলনাড়ুর প্রাক্তন মুখ্যমন্ত্রী হিসাবে জাতির সর্বোচ্চ পদে উঠে এসেছিলেন। শহরটির ডাক নাম "ভারতের ছোট্ট ইংল্যান্ড"।

## ইতিহাস
একাদশ শতাব্দীর মন্দির চন্দ্রচূড়েশ্বর স্বামী মন্দিরে শিলালিপি রয়েছে, যা রাজেন্দ্র চোলের অবদান সম্পর্কে বলে। চোল সাম্রাজ্যের পতনের পরে হৈসলর ১২০০ খ্রিস্টাব্দের দিকে হোসুরকে শাসন করেন এবং মন্দিরে অবদান রাখেন। তারপরে এটি বিজয়নগর সাম্রাজ্যের আওতায় আসে। পরে, হোশূর ১৭৯৯ সাল অবধি মহীশূর প্রদেশের অন্তর্ভুক্ত থাকে। টিপু সুলতান তৃতীয় অ্যাংলো-মহীশূর যুদ্ধে হেরে গেলে তিনি মহীশূর রাজ্যের দক্ষিণাঞ্চলকে ইংরেজ সরকারের হাতে আংশিক বন্দোবস্ত হিসাবে হস্তান্তর করেন।

## প্রশাসন
হোসুর ১৯৬২ সালে একটি ‘সিলেকশন গ্রেড টাউন পঞ্চায়েত’ হিসাবে গঠিত হয়। এটি ১৯৯২ সালে দ্বিতীয় শ্রেণির পৌরসভায় উন্নীত হয়। ১৯৯৮ সালের ২২ মে জিও.ও (এমএডাব্লুএস) নং ৮৫ এর মাধ্যমে ‘নির্বাচিত শ্রেণির পৌরসভা’য় উন্নীত করা হয়। হোসুর পৌরসভায় মঠিগিরির পঞ্চায়েত এবং জুজুবাদী, মুকান্দাপল্লী, অবালাপল্লী ও চন্নাথুরের গ্রাম পঞ্চায়েত অন্তর্ভুক্ত হয়। ২০১৮ সালের ১৩ ই ফেব্রুয়ারি, হোসুর সংলগ্ন অঞ্চলগুলি নিয়ে হোসুর তামিলনাড়ুর ১৩তম কর্পোরেশন শহরে উন্নীত হয়।

## জনসংখ্যার উপাত্ত
২০১১ সালের জনগণনা অনুসারে, হোসুরের জনসংখ্যা ছিল ১,১৬,৮১২ জন এবং লিঙ্গ অনুপাত প্রতি এক হাজার পুরুষের বিপরীতে ৯৬৮ জন মহিলা, যা জাতীয় গড় ৯২৯-এর তুলনায় অনেক বেশি। মোট ১৪,৩০৭ জনের বয়স ছয় বছরের কম ছিল, যার মধ্যে ৭,২৭৪ জন পুরুষ এবং ৭,০৩৩ জন মহিলা ছিল।

## তথ্যসূত্র

## বহিঃসংযোগ

বিষয়শ্রেণী:কৃষ্ণগিরি জেলার শহর ও নগর
বিষয়শ্রেণী:তামিলনাড়ুর শহর ও নগর
ফিলিপাইনের ভূগোল

**[[ফিলিপাইন]]** হ'ল ৭,৬৪১ দ্বীপ নিয়ে গঠিত  একটি দ্বীপপুঞ্জ যার মোট জমির পরিমাণ হ'ল ।   এটি বিশ্বের ৫ ম বৃহত্তম দ্বীপ রাষ্ট্র।  এই দ্বীপগুলির মধ্যে সবচেয়ে বড়টি হ'ল লুসোন যা আকারে প্রায় । পরবর্তী বৃহত্তম দ্বীপটি মিন্দনাও প্রায় । মূল ভূমি এশিয়া থেকে প্রায়   দূড়ে থাকা দেশটি তাইওয়ান এবং বোর্নিওর মধ্যে অবস্থিত।

ফিলিপাইন দ্বীপপুঞ্জটি তিনটি দ্বীপ গোষ্ঠী -তে বিভক্ত: লুসোন দ্বীপ, ভিসায়াস এবং মিন্দনাও। লুসোন দ্বীপ গোষ্ঠীর মধ্যে রয়েছে লুসোন নিজেই, পালাওয়ান, মিন্দোরো, মারিন্দ্রুক, মাসবেট দ্বীপ, রম্বলন, ক্যাটানডুয়ানস, বাটানেস এবং পোলিল্লো। ভিসায়াস হ'ল মধ্য ফিলিপাইনের দ্বীপগুলির একটি গোষ্ঠী যার মধ্যে বৃহত্তম: প্যানি, নেগ্রোস, সেবু, বোহল, লেয়েট, সামর, সিকিজোর, বিলিরান এবং গুইমারাস। মিন্দনাও দ্বীপগুলিতে মিন্দনাও নিজেই অন্তর্ভুক্ত রয়েছে। এ ছাড়াও আছে দিনাগাত, সিয়ারগাও, কেমিগুইন, সামাল, দাভাও দেল নোরতে|সামাল]] এবং আরও যুক্ত রয়েছে সুলু দ্বীপপুঞ্জ যেটি মূলত বাসিলান, সুলু এবং তাও-তাও দ্বারা গঠিত।

## প্রাকৃতিক ভূগোল

দক্ষিণ পূর্ব এশিয়ায় অবস্থিত ফিলিপাইন দ্বীপপুঞ্জটি এমন এক অবস্থানে রয়েছে যে সেটি মালয়েশিয়ান, হিন্দু, আরব, চীনা, স্পেনীয়, আমেরিকান এবং আরও অন্যান্যদের অনন্য সংস্কৃতি ও জাতির মিলন স্থলে পরিণত হয়েছে। এই দ্বীপপুঞ্জে দ্বীপের সংখ্যা প্রায় ৭,৬৪১।  ফিলিপিন্সের দখলে থাকা অঞ্চলের প্রসার প্রায়  এবং এটি ৫ ম থেকে ২০ তম সমান্তরাল উত্তর অক্ষাংশে অবস্থান করছে।  দেশটির মোট জমির ক্ষেত্রফল ।  এই কারণে এটি বিশ্বের ৫ম বৃহত্তম দ্বীপ রাষ্ট্রে পরিণত হয়েছে।  প্রায় ১,০০০ দ্বীপপুঞ্জ জনবহুল এবং তার অর্ধেকেরও কম সংখ্যক দ্বীপ   চেয়ে বড়। ফিলিপাইন দ্বীপপুঞ্জের মোট স্থলভাগের ৯৫ শতাংশই রয়েছে এগারোটি দ্বীপে এবং তার মধ্যে দুটি - লুসোন এবং মিন্দনাও এর পরিমাপ যথাক্রমে  এবং । এই দ্বীপ দুটির মাঝে অবস্থিত ভিসায়াস দ্বীপের গুচ্ছের সাথে মিলিয়ে দ্বীপপুঞ্জের তিনটি প্রধান অঞ্চলকে উপস্থাপন করা হয়েছে এবং সেই তিন অঞ্চল গুচ্ছ ফিলিপাইনের পতাকার তারকা তিনটি দ্বারা চিহ্নিত হয়েছে। ফিলিপিন্স সমুদ্র দ্বারা অনেক দ্বীপে বিচ্ছিন্ন হয়ে রয়েছে। এর জন্যই এটি  দৈর্ঘ্য সহ বিশ্বে পঞ্চম দীর্ঘতম উপকূলরেখা বিশিষ্ট দেশ হতে পেরেছে।  উপকূল থেকে  দূরে ফিলিপাইনের একচেটিয়া অর্থনৈতিক অঞ্চল অবস্থিত। এর দখলে রয়েছে  পরিমিত স্থান।

## তথ্যসূত্র

## বহিঃসংযোগ
* Government Portal of the Republic of the Philippines 
* An act to amend section one of republic act numbered thirty hundred and forty-six, entitled "An act to define the baselines of the territorial sea of the Philippines"
নিসো (প্রাকৃতিক উপগ্রহ)

**নিসো** (ইংরেজি: Neso, ) বা **নেপচুন ১৩** (ইংরেজি: Neptune XIII) হল নেপচুনের সর্ব-বহিঃস্থ প্রাকৃতিক উপগ্রহ। ২০০২ সালে ম্যাথিউ জে. হোলম্যান, ব্রেট জে. গ্ল্যাডম্যান ও অন্যান্য জ্যোতির্বিজ্ঞানীগণ এই অনিয়মিত উপগ্রহটি আবিষ্কার করলেও ২০০৩ সাল পর্যন্ত এটি অলক্ষিতই থেকে যায়। নিসো ৪৮ জিগামিটারেরও (মিলিয়ন কিলোমিটার) বেশি দূরত্ব থেকে নেপচুনকে প্রদক্ষিণ করছে। ২০১৫ সালের হিসেব অনুযায়ী এটিই কোনও গ্রহের সর্বাধিক দূরবর্তী উপগ্রহ। নেপচুন থেকে এটির সর্বাধিক দূরত্ব ৭২ জিগামিটারেরও বেশি। এই দূরত্ব সূর্য থেকে অপসূর অবস্থানে বুধের দূরত্বের (প্রায় ৭০ জিগামিটার) থেকেও বেশি। উপগ্রহ হিসেবে নিসোর কক্ষীয় আবর্তনকাল সর্বাধিক: ২৬.৬৭ বছর। এটির কক্ষপথ পশ্চাদমুখী, উচ্চ নতি-সম্পন্ন এবং উচ্চ উৎকেন্দ্রিকতা-সম্পন্ন। আনুমানিক অ্যালবেডোর ভিত্তিতে নিসোর ব্যাস নির্ধারণ করা হয়েছে প্রায়  এবং এটির আনুমানিক গড় ঘনত্ব ১.৫ গ্রাম/ঘন সেন্টিমিটার। উপগ্রহটির ভর অনুমান করা হয় ২ কিলোগ্রাম। নিসোর কক্ষপথের পরিমাপগুলির সঙ্গে স্যামাথির (এস/২০০৩ এন ১) কক্ষপথের পরিমাপগুলির সাদৃশ্য থেকে অনুমান করা হয় যে, এই দুই অনিয়তাকার উপগ্রহই কোনও একক বৃহত্তর উপগ্রহের ধ্বংসাবশেষ থেকে সৃষ্ট। ২০০৭ সালের ৩ ফেব্রুয়ারি আইএইউ-এর ৮৮০২ নং সার্কুলারের মাধ্যমে নিসোর নামকরণ করা হয় গ্রিক পুরাণে উল্লিখিত অন্যতম নিরিডের নামানুসারে। তার আগে এটির অস্থায়ী নামকরণ করা হয়েছিল **এস/২০০২ এন ৪** (ইংরেজি: S/2002 N 4)।

## তথ্যসূত্র
**পাদটীকা**

**সূত্রনির্দেশ**

* MPC: Natural Satellites Ephemeris Service
* Mean orbital parameters from JPL

## বহিঃসংযোগ
* Matthew Holman's Neptune's page
* David Jewitt's pages
* Scott Sheppard's pages
* Neso in Fiction

বিষয়শ্রেণী:নেপচুনের প্রাকৃতিক উপগ্রহ
বিষয়শ্রেণী:অনিয়মিত প্রাকৃতিক উপগ্রহ
বিষয়শ্রেণী:ম্যাথিউ জে. হোলম্যানের আবিষ্কার
২০০২০৮১৪
রামধেনু

**রামধেনু** () হল আসাম থেকে প্রচারিত একটি টিভি চ্যানেল। এটি ১ অক্টোবর ২০১১ সালে চালু করা হয়। এটি আসামের গুয়াহাটিতে অবস্থিত প্রাইড ইস্ট এন্টারটেইনমেন্টস প্রাইভেট লিমিটেডের একটি অংশ। এটি উত্তর-পূর্ব ভারতের প্রথম স্যাটেলাইট সঙ্গীত টিভি চ্যানেল। চ্যানেলটি সম্প্রতিক সঙ্গীত ভিডিও প্রচার করে থাকে। চ্যানেলটি অসমীয়া ছাড়াও উত্তর-পূর্ব ভারতের বিভিন্ন ভাষার সঙ্গীত ভিডিও সম্প্রচার করে থাকে।

## অনুষ্ঠানমালা
* রামধেনু ৪জি
* বিট বক্স-কেরল গীত
* রামধেনু হিটজ
* নাইট রাইডার্স
* রামধেনু প্লেলিস্ট
* জাস্ট রিলিজড

## তথ্যসূত্র

বিষয়শ্রেণী:অসমীয়া ভাষার টেলিভিশন চ্যানেল
বিষয়শ্রেণী:২০১১-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:অসমীয়া ভাষার গণমাধ্যম
নাসির খসরু

**আবু মঈন হামিদ উদ্দীন নাসির ইবনে খসরু আল-কুবাদিয়ানী** বা **নাসির খসরু কুবাদিয়ানী** (; ১০০৪ – ১০৭০), যিনি **নাসির খসরু** নামে অধিক পরিচিত, ছিলেন একজন ফার্সি কবি, দার্শনিক, ইসমাইলি শিয়া পণ্ডিত, পরিব্রাজক এবং ফার্সি সাহিত্যের অন্যতম শ্রেষ্ঠ লেখক। তিনি পারস্যের খোরাসান প্রদেশের কুবাদিয়ান গ্রামে জন্মগ্রহণ করেন যা অধুনা তাজিকিস্তানে অবস্থিত এবং আফগানিস্তানের ইয়ামগানে মৃত্যুবরণ করেন।

তাঁকে ফার্সি সাহিত্যের অন্যতম শ্রেষ্ঠ কবি ও লেখক গণ্য করা হয়। তাঁর লেখা ভ্রমণকাহিনী *সফরনামা* তাঁর সর্বাধিক প্রসিদ্ধ সাহিত্যকর্ম যা আজও ইরানসহ ফার্সিভাষী বিশ্বে পঠিত হয়।

## তথ্যসূত্র

বিষয়শ্রেণী:১০০৪-এ জন্ম
বিষয়শ্রেণী:১০৮৮-এ মৃত্যু
বিষয়শ্রেণী:মুসলিম দার্শনিক
বিষয়শ্রেণী:মধ্যযুগীয় ফিলিস্তিন
বিষয়শ্রেণী:মধ্যযুগীয় ইসলামি ভ্রমণ লেখক
বিষয়শ্রেণী:ফিলিস্তিন (অঞ্চল) এর ভূগোল
বিষয়শ্রেণী:মধ্যযুগীয় ভূগোলবিদ
অ্যাসাসিন'স ক্রিড ভ্যালহালা

***অ্যাসাসিন'স ক্রিড ভ্যালহালা*** হলো ইউবিসফট কর্তৃক প্রকাশিত এবং প্রধানত ইউবিসফট মন্ট্রিয়ল স্টুডিও কর্তৃক ভিডিও গেম। এটি অ্যাসাসিন'স ক্রিড সিরিজের দ্বাদশ মূল গেম এবং বাইশতম মুক্তি এবং ২০১৮ সালের অ্যাসাসিন'স ক্রিড ওডিসির উত্তরসূরী। গেমটি ৮৭৩ খ্রিষ্টাব্দে ব্রিটেনে ভাইকিংদের আক্রমণকে ঘিরে বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত।

## তথ্যসূত্র

## বহিঃসংযোগ

* 

বিষয়শ্রেণী:২০২০-এর ভিডিও গেম
বিষয়শ্রেণী:অ্যাসাসিন'স ক্রিড
বিষয়শ্রেণী:ইউবিসফট গেম
বিষয়শ্রেণী:স্টেডিয়া গেম
বিষয়শ্রেণী:উইন্ডোজ গেম
বিষয়শ্রেণী:এক্সবক্স ওয়ান গেম
বিষয়শ্রেণী:প্লেস্টেশন ৫ গেম
বিষয়শ্রেণী:একক খেলোয়াড় ভিডিও গেম
অ্যাসাসিন'স ক্রিড (ভিডিও গেম)

***অ্যাসাসিন'স ক্রিড*** হলো ইউবিসফট মন্ট্রিয়ল কর্তৃক বিকশিত এবং ইউবিসফট দ্বারা প্রকাশিত একটি অ্যাকশন-অ্যাডভেঞ্চার ভিডিও গেম। এটি অ্যাসাসিন'স ক্রিড সিরিজের প্রথম গেম। গেমটি ২০০৭ সালের নভেম্বরে প্লেস্টেশন ৩ এবং এক্সবক্স ৩৬০ এর জন্য এবং ২০০৮ সালের এপ্রিল মাসে মাইক্রোসফট উইন্ডোজে প্রকাশিত হয়েছিল। এছাড়াও, গেমটি পিছানো সামঞ্জস্যের মাধ্যমে এক্সবক্স ওয়ান কনসোলগুলিতে খেলা যায়।

এই গেমের পটভূমি বাস্তব-জগতের ঘটনাগুলির একটি কাল্পনিক ইতিহাস নিয়ে নির্মিত এবং স্বাধীন ইচ্ছায় শান্তির জন্য লড়াইকারী অ্যাসাসিন এবং টেম্পলারদের, যারা নিয়ন্ত্রণের মাধ্যমে শান্তি কামনা করে তাদের মধ্যে বহু শতাব্দী পুড়নো সংগ্রামকে অনুসরণ করা হয়েছে। গেমটি মূলত ১১৯৯ সালে পবিত্র ভূমিতে তৃতীয় ক্রুসেড চলাকালে ঐতিহাসিক ইসলামিক হাশাশিন সম্প্রদায়ের উপর ভিত্তি করে অ্যাসাসিনদের গোপন সংগঠনকে ঘিরে তৈরি করা হয়েছে।
## তথ্যসূত্র

## বহিঃসংযোগ

*''Assassin's Creed'' UK website
*''Assassin's Creed'' U.S. website
*
*Assassin's Creed on MobyGames

বিষয়শ্রেণী:২০০৭-এর ভিডিও গেম
বিষয়শ্রেণী:অ্যাকশন-অ্যাডভেঞ্চার গেম
বিষয়শ্রেণী:অ্যাসাসিন'স ক্রিড
বিষয়শ্রেণী:প্লেস্টেশন ৩-এর ভিডিও গেম
বিষয়শ্রেণী:ইউবিসফট গেম
বিষয়শ্রেণী:স্টিলথ ভিডিও গেম
বিষয়শ্রেণী:উইন্ডোজ গেম
বিষয়শ্রেণী:একক খেলোয়াড় ভিডিও গেম
নিপ্রো

**নিপ্রো** (১৯২৬ থেকে ২০১৬ সালের মে পর্যন্ত নিপ্রোপেত্রোভস্ক নামে অভিহিত) ইউক্রেনের চতুর্থ বৃহত্তম শহর। প্রায় দশ লক্ষ মানুষ এখানে বসবাস করে।   ইউক্রেনের মধ্য-দক্ষিণ অংশে, রাজধানী কিয়েভের ৩৯১ কিলোমিটার দক্ষিণ-পূর্বে নিপার নদীর তীরে নিপ্রো শহরটি অবস্থিত। এটি নিপ্রোপেত্রোভস্ক অব্লাস্টের প্রশাসনিক কেন্দ্র। ২০২০ সালের হিসাব অনুযায়ী নিপ্রোর জনসংখ্যা ৯,৯০,৭২৪। 

প্রত্নতাত্ত্বিক গবেষণা অনুযায়ী মধ্য-ষোড়শ শতকে নিপ্রো শহরটি সুরক্ষিত দুর্গ এলাকা হিসাবে গড়ে ওঠেছিল।  অন্যান্য গবেষণামতে, সামার শহরের (যা বর্তমানে নিপ্রোর সামারস্কি এলাকা) অস্তিত্ব ১৫২০ সালে বিদ্যমান ছিল। 

১৯২৫ সাল পর্যন্ত শহরটির নাম ছিল ইয়েকাতেরিনোস্লোভ। রুশ সম্রাজ্ঞী ক্যাথরিন দ্য গ্রেট  ১৭৮৭ সালে আনুষ্ঠানিকভাবে শহরটির উদ্বোধন করেছিলেন। কুসুক কায়নারকা চুক্তি (১৭৭৪) স্বাক্ষর করে অটোমান সাম্রাজ্য বিশাল পরিমাণ ভূমি রাশিয়ার কাছে হস্তান্তরিত করে। শহরটি ছিল এই নবলব্ধ অঞ্চলের প্রশাসনিক কেন্দ্র। গ্রিগরি পোটেমকিন মস্কো ও সেন্ট পিটার্সবুর্গের পর ইয়েকাতেরিনোস্লোভকে রুশ সাম্রাজ্যের তৃতীয় রাজধানী হিসেবে কল্পনা করেছিলেন। ১৯২৬ সালে এর নাম পাল্টে করা হয় নিপ্রোপেত্রোভস্ক। এটি সোাভিয়েত ইউক্রেনের নিউক্লীয়, অস্ত্র ও মহাকাশ শিল্পের অন্যতম প্রাণকেন্দ্র ছিল। এখানে দূরপাল্লার ক্ষেপণাস্ত্র উৎপাদনকারী ইয়ুজমাশ কার্যক্রম পরিচালনা করে। সমরাস্ত্রশিল্পের উপস্থিতির দরুন ১৯৯০ এর দশক পর্যন্ত এটি বদ্ধ শহর ছিল। ২০১৬ সালের ১৯ মে ইউক্রেনের জাতীয় সংসদ (ভেরখোভনা রাদা) শহরটির নাম পাল্টে রাখে নিপ্রো। 

রাজনৈতিকভাবেও নিপ্রো শহরটি সমধিক গুরুত্বপূর্ণ। ইউক্রেনের বহু গুরুত্বপূর্ণ রাজনীতিবিদ এখানে জন্মগ্রহণ করেছেন। এদের মধ্যে রয়েছেন লিওনিদ কুচমা, পাভলো লাজারেঙ্কো ও ইউলিয়া তিমোশেঙ্কো।

## ইতিহাস

### নামকরণ

বিভিন্ন সময় শহরটি বিভিন্ন নামে পরিচিত ছিল। ১৭৭৬-১৭৯৭ পর্যন্ত এর বাম ছিল ইয়েকাতেরিনোস্লোভ। ১৭৯৭-১৮০২ পর্যন্ত এর নাম ছিল নোভোরোসিইস্ক। ১৮০২-১৯২৬ পর্যন্ত আবার এর নাম ছিল ইয়েকাতেরিনোস্লোভ, যদিও ১৯১৮-১৯২১ পর্যন্ত এর অনানুষ্ঠানিক নাম ছিল সিচেস্লাভ।  ১৯২৬-২০১৬ পর্যন্ত শহরটির নাম ছিল নিপ্রোপেত্রোভস্ক। ২০১৬ সালে এটি সর্বশেষ ও বর্তমান নাম নিপ্রো লাভ করে।

ঊনবিংশ শতাব্দীর কয়েকটি মানচিত্রে "ক্যাথারিনোস্লাভ" নামে শহরটির নামকরণ করা হয়। 

ইংরেজিভাষী গণমাধ্যমে শহরটি রকেট শহর নামেও পরিচিত ছিল। 

১৯১৮ সালে ইউক্রেনের কেন্দ্রীয় কাউন্সিল শহরটির নাম পাল্টে সিচেস্লাভ রাখতে চেয়েছিল। কিন্তু নামটি কখনো চূড়ান্ত হয়নি। 

১৯২৬ সালে সাম্যবাদী নেতা গ্রিগরি পেত্রোভস্কির নামে শহরটির পুনঃনামকরণ করা হয়।  ২০১৫ সালে সাম্যবাদ নির্মূল আইন গৃহীত হওয়ার পর এর নাম পরিবর্তন অনিবার্য হয়ে পড়ে। ২০১৯ সালের ১৬ মে ইউক্রেনের সংসদ এর নাম পাল্টে নিপ্রো রাখে।

পলোভিতসিয়া নামেও শহরটি পরিচিত ছিল। 

## তথ্যসূত্র

## বহিঃসংযোগ

বিষয়শ্রেণী:ইউক্রেনের শহর
বাংলা সালতানাত-জৌনপুর সালতানাত যুদ্ধ

থাম্ব|বাংলাদেশের জাতীয় জাদুঘর থেকে প্রাপ্ত বাংলার সালতানাতের একটি হেলমেট।
**বাংলা সালতানাত-জৌনপুর সালতানাত যুদ্ধ** ভারতীয় উপমহাদেশের শাহী বাংলা এবং জৌনপুর সালতানাত  একটি দ্বন্দ্ব ছিল। এই দ্বন্দ্বটি তৈমুরি সাম্রাজ্য এবং মিং সাম্রাজ্যের কূটনৈতিক চাপের পর এই দ্বন্দ্বের সমাপ্তি ঘটে।

## পটভূমি

জৌনপুর সালতানাত রাজা গণেশের শাসনকে চ্যালেঞ্জ করে, যিনি ইলিয়াস শাহী রাজবংশকে উৎখাত করার পর বাংলার সিংহাসন দখল করেন। এর ফলে রাজা গণেশকে পরে অপসারণ করা হয়। কিন্তু তার পুত্র পরে সিংহাসন গ্রহণ করেন এবং ইসলাম ধর্ম গ্রহণ করেন।

## সংঘাত
জৌনপুরের ইব্রাহিম শাহ জালালউদ্দিন মুহাম্মদ শাহের অধীনে বাংলার সালতানাত আক্রমণ অব্যাহত রাখেন।

## বৈদেশিক মধ্যস্থতা
শাহরুখ মির্জার আদালতে একজন কূটনীতিবিদ রেকর্ড করেন যে বাংলার সুলতানের অনুরোধে হেরাত-জৌনপুর সংঘাতের সময় হেরাতের তৈমুরি শাসক হস্তক্ষেপ করেন। এই রেকর্ডে শাহরুখ মির্জার কথা বলা হয়েছে "জৌনপুরের শাসককে বাংলার রাজাকে আক্রমণ করা থেকে বিরত থাকতে, অথবা তার নিজের উপর এর প্রভাব নিয়ে চিন্তার জন্যে।  যার কাছে জৌনপুর শাসকের আনুগত্য ছিল, এবং বাংলার উপর তার আক্রমণ থেকে বিরত ছিল। মিং চীন থেকে প্রাপ্ত রেকর্ডস থেকে জানা যায় যে ইয়ংকল সম্রাটও তার পেকিং কোর্টে বাঙালি রাষ্ট্রদূত এই বিরোধের অভিযোগের পরে জৌনপুর ও বাংলার মধ্যে মধ্যস্থতা করেছিলেন।

## পরিণতি
এই দ্বন্দ্বের ফলে বঙ্গ ও জৌনপুরের মধ্যে শান্তি প্রতিষ্ঠিত হয়েছিল।

## আরো দেখুন

* জৌনপুর-ভোজপুর যুদ্ধ

## তথ্যসূত্র

বিষয়শ্রেণী:তৈমুরি সাম্রাজ্য
বিষয়শ্রেণী:বাংলা সালতানাতের সামরিক ইতিহাস
বিষয়শ্রেণী:১৪১৫-এর সশস্ত্র সংঘাত
বিষয়শ্রেণী:১৪১৬-এর সশস্ত্র সংঘাত
বিষয়শ্রেণী:১৪১৭-এর সশস্ত্র সংঘাত
বিষয়শ্রেণী:১৪১৮-এর সশস্ত্র সংঘাত
বিষয়শ্রেণী:১৪১৯-এর সশস্ত্র সংঘাত
বিষয়শ্রেণী:১৪২০-এর সশস্ত্র সংঘাত
বিষয়শ্রেণী:চীনের বৈদেশিক সম্পর্কের ইতিহাস
চেঙ্গলপট্টু

**চেঙ্গলপট্টু**, বা **চিংলেপাট**, দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলার সদর শহর। পূর্বতন কাঞ্চীপুরম জেলা থেকে এই নতুন জেলাটি গঠিত হয়েছে৷ শহরটি রাজ্যের রাজধানী চেন্নাই থেকে  দক্ষিণে ৩২ নং জাতীয় সড়কের উপর অবস্থিত। চেঙ্গলপট্টু জংশন রেলওয়ে স্টেশন, দক্ষিণ রেলের একটি অন্যতম গুরুত্বপূর্ণ জংশন রেলওয়ে স্টেশন।

চেঙ্গলপট্টু সরকারি হাসপাতাল শহরের ল্যান্ডমার্ক এবং জেলার বৃহত্তম সরকারি হাসপাতাল। হাসপাতালটিতে নিজস্ব চিকিৎসা মহাবিদ্যালয় রয়েছে। শহর থেকে রয়েছে জেলা আদালতের মূল দপ্তর এবং ডঃ আম্বেদকর ল কলেজ।

মনে করা হয় এই শহরটির নাম এসেছে স্থানীয় এক প্রকার লিলি ফুল থেকে যা 'চেঙ্কলুনীর পূ' নামে পরিচিত। পূর্বে এই অঞ্চলে এই প্রকার লিলি ফুল প্রচুর পরিমাণে পাওয়া যেত। পালার নদীর তীরে অবস্থিত এই শহরটি চেন্নাইয়ের প্রবেশদ্বার নামে পরিচিত। এটি একটি গুরুত্বপূর্ণ অর্থনৈতিক কেন্দ্র ও প্রগতিশীল ছোট শহরগুলির একটি।

## ইতিহাস
চেঙ্গলপট্টুর ইতিহাস খ্রিস্টীয় দ্বিতীয় শতাব্দী চোল সাম্রাজ্যের সময়কালীন৷ ১৫৬৫ খ্রিস্টাব্দে তালিকোটা যুদ্ধে দাক্ষিণাত্য সালতানাত বিজয়নগর সাম্রাজ্য আক্রমণের পূর্ববর্তী এই শহরটি ছিল বিজয়নগর রাজাদের রাজধানী। এখানে রয়েছে খ্রিস্টীয় ষোড়শ শতাব্দীতে বিজয়নগর রাজাদের দ্বারা নির্মিত চেঙ্গলপট্টু দুর্গ এবং পরিধিস্থ হ্রদ।

১৬৩৯ খ্রিস্টাব্দে স্থানীয় শাসক তথা নায়করা ব্রিটিশ ইস্ট ইন্ডিয়া কোম্পানিকে ব্যবসায়িক কাজে সমুদ্র তট বরাবর বেশকিছু জমি প্রদান করতে সম্মতি দান করেছিলেন। দান করা একই জমি মাদ্রাজ বা বর্তমানে চেন্নাই শহরের প্রাণকেন্দ্র। ১৭৫১ খ্রিস্টাব্দে ফরাসিরা চেঙ্গলপট্টু ওপর নিজেদের আধিপত্য স্থাপন করেন। ১৭৫২ খ্রিস্টাব্দের রবার্ট ক্লাইভের তৎপরতায় তা আবার পুনরুদ্ধার হয়।

ব্রিটিশ শাসনের সাথে মহীশূরের হায়দার আলী শহরটিতে সৈন্য আটক করা হয়েছিল।১৭৮০ খ্রিস্টাব্দে কলনেল বেইলি পরাস্ত হলে স্যার হেক্টর মুনরো গুপ্তাবাসে যান। ১৯০০ খ্রিস্টাব্দে এই শহরটি মৃৎশিল্প এবং স্থানীয় বাজারে বিক্রিকে কেন্দ্র করে বিখ্যাত হয়ে ওঠে। এছাড়াও শহরকে কেন্দ্র করে রেশম ও সুতির বুনন, নীল উৎপাদন সিগার ফ্যাক্টরি এবং সমুদ্রতট বরাবর মূল্যবান লবণ উৎপাদন হয়ে থাকে।

## ভূগোল

চেঙ্গলপট্টুর অবস্থান  রেখার মধ্যে। শহরটির গড় উচ্চতা সমুদ্রতল থেকে ৩৬ মিটার। চেঙ্গলপট্টুর বৃহত্তম হ্রদটি হল কোলবাই হ্রদ।

## জনসংখ্যার উপাত্ত
২০১১ খ্রিস্টাব্দে ভারতের জনগণনা অনুসারে চেঙ্গলপট্টুর মোট জনসংখ্যা ৬২,৫৭৯ জন, প্রতি হাজার পুরুষে এখানে ১,০২০ জন নারী বাস করেন, যা গড় জাতীয় লিঙ্গানুপাত ৯২৯ থেকে অধিক৷ ছয় বছর অনূর্ধ্ব শিশু সংখ্যা ৫,৮৮৪ যার মধ্যে শিশুপুত্র ৩,০৪৫ জন ও শিশুকন্যা ২,৮৩৯ জন৷ তপশিলি জাতি এবং তপশিলি উপজাতি জনগোষ্ঠীর সংখ্যা অনুপাত যথাক্রমে ১৫.৫৫ শতাংশ এবং ১.৪৪ শতাংশ। শহরটির গড় সাক্ষরতার হার ৮৩.২৫ শতাংশ, যা জাতীয় গড় সাক্ষরতার হার থেকে অনেক বেশি। শহরটিতে মোট পরিবার সংখ্যা ১৫,৬৭৫ টি। মোট শ্রমজীবী সংখ্যা ২৩,৯৩৭ জন, যার মধ্যে ২৬৪ জন কৃষক ২১৫ জন কৃষিজীবী, ৪৭৫ জন গৃহস্থলী সংক্রান্ত, ১৯,৩৭৬ জন অন্যান্য শ্রমজীবী, ৩,৬০৭ জন প্রান্তিক শ্রমজীবী, ১২৭ জন প্রান্তিক কৃষক, ৬৬ জন প্রান্তিক কৃষিজীবী, ১৭৫ জন প্রান্তিক গৃহস্থলী সংক্রান্ত, ৩,২৩৯ অন্যান্য প্রান্তিক শ্রমজীবী।

## আরো দেখুন
* মারাইমালাইনগর
* নন্দীবরম গুড়ুবঞ্চেরি
* সিংহপেরুমালকোয়িল
* আলবক্কম

## তথ্যসূত্র

বিষয়শ্রেণী:তামিলনাড়ুর শহর ও নগর
বিষয়শ্রেণী:ভারতের পৌর এলাকা
সন্দ্বীপ (দ্ব্যর্থতা নিরসন)

**সন্দ্বীপ** শব্দটি দিয়ে বোঝানো হতে পারে:
* সন্দ্বীপ —  বাংলাদেশের অন্তর্ভুক্ত বঙ্গোপসাগরের একটি দ্বীপ।
* সন্দ্বীপ উপজেলা — চট্টগ্রাম জেলার একটি উপজেলা।
** সন্দ্বীপ পৌরসভা — সন্দ্বীপ উপজেলার অন্তর্ভুক্ত একটি পৌরসভা।
*** সন্দ্বীপ (শহর) — সন্দ্বীপ উপজেলায় অবস্থিত একটি শহর।
** সন্দ্বীপ থানা — বাংলাদেশের একটি পুলিশ থানা।

## আরও দেখুন
* সন্দীপ (দ্ব্যর্থতা নিরসন)
*
*
হায়দ্রাবাদ কালীবাড়ি

হায়দ্রাবাদ মহানগরীর প্রধান রেল স্টেশন, সেকেন্দ্রাবাদ রেল স্টেশন হইতে ৭ কিলোমিটার দূরে *আম্মুগুড়ায়* অবস্থিত **হায়দ্রাবাদ কালীবাড়ি** হলো হায়দ্রাবাদের বৃহত্তম ও প্রসিদ্ধ একটি কালীমন্দির। এই তীর্থের পীঠদেবী কালী ও এই মন্দিরটির প্রাঙ্গনে শিবঠাকুর এবং ভগবান গণেশেরও মন্দির আছে। হায়দ্রাবাদ কালীবাড়ি বিশেষভাবে হায়দ্রাবাদ মহানগরীতে বসবাসরত বিপুলসংখ্যক প্রবাসী বাঙালিদের মাঝে কালীপুজো ও দুর্গাপুজো অনুষ্ঠিত করার জন্য বেশ জনপ্রিয়।

## ইতিহাস
১৯৭৪ সালে মালকাজগিরি অঞ্চলের প্রাক্তন এমএলসি শ্রী এস মধুসূদন রেড্ডি, যিনি স্বয়ং একজন কালী ভক্ত ছিলেন, প্রায় ২০০০ বর্গ গজের একটি জমি হায়দ্রাবাদ কালীবাড়ি ট্রাস্টের নিকট কালীবাড়ি নির্মাণের জন্য দান করেন।
পরবর্তীকালে একাধিক ভক্ত, বিশেষত লালা চৌধুরী মামান রাম আগরওয়াল, যিনি একজন জনহিতিক ছিলেন, বিবেকানন্দপুরম এলাকায় কালীবাড়ি নির্মাণের জন্য যথেষ্ট পরিমাণে অনুদান সংগ্রহ তথা অর্থদান করতে এগিয়ে এসেছিলেন।
হায়দ্রাবাদ কালীবাড়ির যাত্রা শুরু হয় ১৯৭৪ সালে এবং মন্দিরটির ভিত্তি প্রস্তর স্থাপন করেছিলেন রামকৃষ্ণ মিশন হায়দ্রাবাদের তৎকালীন সভাপতি স্বামী রঙ্গনাথনন্দজী মহারাজ।

২৮শে আগস্ট, ১৯৭৮ এ, পশ্চিমবঙ্গের চিতপুর থেকে দক্ষিণেশ্বর কালী ঠাকুরের আদলে কালো পাথরের একক টুকরো দিয়ে তৈরি একটি মূর্তি কেনা হয়। ঠাকুরের মূর্তিটি রামকৃষ্ণ মিশনের স্বামী রঙ্গনাথনন্দজী মহারাজ দ্বারা স্থাপন করা হয় এবং এই অনুষ্ঠানে প্রধান অতিথি হিসেবে অন্ধ্র প্রদেশ সরকারের স্বীকৃতিপ্রাপ্ত বিভাগের তৎকালীন মন্ত্রী রাজা সাগী সূর্যনারায়ণ রাজু উপস্থিত থাকেন। দেবীর মূর্তি স্থাপনা এবং প্রাণপ্রতিষ্ঠা করেছিলেন কলকাতার বিখ্যাত "চুনাগালি কালী মন্দির" এর খ্যাত তান্ত্রিক পুরোহিত শ্রী গোষ্ঠ বেহারি ভট্টাচার্য, বিদ্যারত্ন। হায়দ্রাবাদ কালীবাড়ির সর্বপ্রথম পুরোহিত এ.কে. গঙ্গোপাধ্যায় তাঁকে শাস্ত্রের আদেশ অনুসারে বৈদিক ও তান্ত্রিক উপায়ে পূজা করতে সহায়তা করেছিলেন।

স্বামী রাঙ্গনাথনন্দজী মহারাজের নিকট তাঁর পথনির্দেশনের জন্য যোগাযোগ করা হলে তিনি পরামর্শ দিয়েছিলেন যে কালীবাড়িটির নাম "হায়দ্রাবাদ কালিবাড়ি" রাখা উচিত।

## কালীবাড়ি সম্পর্কে
আজ, হায়দরাবাদ কালীবাড়ি বঙ্গীয় সংস্কৃতির প্রায় সকল প্রধান উৎসব ও পার্বণ অনুষ্ঠিত করে যেমন কালীপুজো, দুর্গাপুজো, সরস্বতী পূজা, অন্নপূর্ণা পূজা ইত্যাদি ও সমস্ত অমাবস্যা পূজা যেখানে মন্দিরে মা কালী পূজিত হন। এজাতীয় সমস্ত অনুষ্ঠানে প্রচুর সংখ্যক ভক্তরা সমবেত হন। কালীবাড়িতে শিশুদের জন্য একটি নিখরচায় স্কুল রয়েছে যেখানে বাংলা শেখানো হয়। এছাড়াও প্রতি রবিবার নাচ এবং গান শেখানো হয়। হায়দ্রাবাদের ভগিনী নগরী সেকেন্দ্রাবাদের আর.কে পুরাম, লাল বাজার, বোলারাম, ডিফেন্স কলোনি এবং সৈনিকপুরীর মতো আশেপাশের বিভিন্ন পাড়াগুলিতে বাস করা প্রায় ৩,০০০-এরও বেশি বাঙালি পরিবার প্রায়শই এই মন্দিরের দর্শন করে থাকেন। 
প্রতি বছর কালীপুজোর সময়ে মন্দিরে ১৫০০ জনের কাছাকাছি ভক্ত ও পু্ণ্যার্থীর সমাগম ঘটে।

## তথ্যসূত্র

## বহিঃসংযোগ
* 

বিষয়শ্রেণী:ভারতের কালীমন্দির
বিষয়শ্রেণী:হায়দ্রাবাদ
বিষয়শ্রেণী:কালী মন্দির
বিষয়শ্রেণী:২০শ শতাব্দীতে ভারতের স্থাপত্য
মনসেহরা শিব মন্দির

**মনসেহরা শিব মন্দির** পাকিস্তানের অন্যতম প্রাচীন একটি হিন্দু মন্দির যেটি বর্তমানেও তার অস্তিত্বের সাক্ষ্য বহন করছে। মন্দিরটি কমপক্ষে ২০০০ থেকে ৩০০০ বছরের পুরোনো। পাকিস্তানের খাইবার পাখতুনখোয়া প্রদেশের মনসেহরা জেলার মনসেহরা শহর থেকে ১৫ কিমি দূরবর্তী চিত্তি পাত্তিতে মন্দিরটি অবস্থিত। বার্ষিক শিবরাত্রি উৎসবে সমগ্র পাকিস্তান ও বিদেশ থেকে বহু মানুষ মন্দির ও মহাদেব দর্শনে আগমন ঘটান।
## ইতিহাস
প্রত্নতাত্ত্বিক গবেষণা অনুযায়ী বর্তমানে যেখানে মন্দিরটি অবস্থিত সেখানে প্রাচীনকালে আরও বহু মন্দির ছিল এবং মন্দিরের ভিতরের শিবলিঙ্গটি বহু পুরাতন ও কমপক্ষে ২০০০ বছরের পুরোনো। ১৮৩০ সালে জম্মুর রাজা তাঁর ভগভদভক্তির পরিচয়স্বরূপ মন্দিরটি পুনরুদ্ধার করেন। ১৮৪৭-১৮৪৮ সাল নাগাদ,কিছু মানুষ মন্দিরটি জোরপূর্বক বাজেয়াপ্ত করে ও নিজেদের অধিকারভুক্ত করে। তারা এমনকি ওই স্থানটিতে মন্দিরটি সম্পূর্ণ বন্ধ করে দেয়।

১৯৪৮ থেকে ২০০৮ সাল পর্যন্ত মন্দিরটি বন্ধ ও পরিত্যক্ত ছিল। ১৯৯৮ সাল পর্যন্ত মন্দিরটি হিন্দুদের কাছে অপ্রবেশ্য ছিল। ১৯৯৮ সালে,হিন্দুরা মন্দির খোলার দাবি জানায়। এরপর,পাকিস্তানি হিন্দুদের দ্বারা মন্দির আংশিক পুনরুদ্ধার হয়।

## মন্দিরের চিত্র

File:Shiva Temple Gandhian Mansehra.jpg|সংস্কারের পূর্বে মনসেহরা শিব মন্দির
File:Mansehra Shiva Temple.jpg|সংস্কারের পরে মনসেহরা শিব মন্দির


## আরও দেখুন
* পাকিস্তানে হিন্দুধর্ম
*পাকিস্তানের হিন্দু মন্দিরসমূহের তালিকা
*দরগাহ পীর রতন নাথ জী
*হিংলাজ মাতা মন্দির

## তথ্যসূত্র

বিষয়শ্রেণী:পাকিস্তানে হিন্দুধর্ম
বিষয়শ্রেণী:পাকিস্তানের হিন্দু মন্দির
বিষয়শ্রেণী:হিন্দু মন্দির
বিষয়শ্রেণী:পাকিস্তানের মন্দির
ভ্রৎসওয়াফ

**ভ্রৎসওয়াফ** দক্ষিণ-পশ্চিম পোল্যান্ডের একটি শহর। এটি ঐতিহাসিক সাইলেসিয়া অঞ্চলের বৃহত্তম শহর। সাইলেসীয় নিম্নভূমিতে ওদের নদীর তীরে ভ্রৎসওয়াফ অবস্থিত। বাল্টিক সাগর হতে ৩৫০ কিলোমিটার উত্তরে এবং সুদেতেন পর্বত হতে ৪০ কিলোমিটার দক্ষিণে শহরটির অবস্থান। ২০২০ সালের হিসাব অনুযায়ী ভ্রৎসওয়াফের জনসংখ্যা ৬,৪৩,৭৮২। সংলগ্ন মেট্রোপলিটন এলাকায় ১.২৫ মিলিয়ন মানুষ বসবাস করে।

শহরটি সাইলেসিয়া ও নিম্ন সাইলেসিয়ার ঐতিহাসিক রাজধানী। বর্তমানে এটি নিম্ন সাইলেসিয়া ভোইভোডশিপের রাজধানী। এখানকার ইতিহাস হাজার বছরের পুরনো। এটি পোলিশ রাজতন্ত্র, বোহেমীয় রাজতন্ত্র, হাঙ্গেরীয় রাজতন্ত্র, হাবসবুর্গ রাজতন্ত্র (অস্ট্রিয়া), প্রুশীয় রাজতন্ত্র ও জার্মানির অংশ ছিল। ১৯৪৫ সালে দ্বিতীয় বিশ্বযুদ্ধের সময় সীমানায় ব্যাপক পরিবর্তন সাধিত হলে ভ্রৎসওয়াফ পুনরায় পোল্যান্ডের অংশ হয়।

ভ্রৎসওয়াফ পৃথিবীর অন্যতম বিশ্ববিদ্যালয় শহর। প্রায় ১,৩০,০০০ শিক্ষার্থী এখানে বসবাস করে। তর্কযোগ্যভাবে এটি পৃথিবীর প্রধান যুবকেন্দ্রিক শহরগুলোর একটি ।  বিংশ শতাব্দীর সূচনালগ্ন থেকে ভ্রৎসওয়াফ বিশ্ববিদ্যালয় (পূর্বে ব্রেসলাউ বিশ্ববিদ্যালয়) নয় জন নোবেল বিজয়ী উপহার দিতে সক্ষম হয়েছে। শিক্ষার উচ্চমানের জন্য এটি এখনো বিখ্যাত। 

ভ্রৎসওয়াফ একটি গামা বৈশ্বিক শহর হিসেবে স্বীকৃতি লাভ করেছে।  মার্সের জীবনমান সূচক অনুযায়ী এটি পৃথিবীর অন্যতম বসবাসযোগ্য শহর। ২০১৭ ও ২০১৯ সালের আইইএসই গতিশীলতা সূচক ভ্রৎসওয়াফকে বিশ্বের ১০০টি পরিপক্ব শহরের একটি হিসাবে স্বীকৃতি প্রদান করেছে।  ভ্রৎসওয়াফ শহরের দৃষ্টিনন্দন জায়গাগুলোর মধ্যে রয়েছে প্রধান বাজার সরণি, ক্যাথেড্রাল দ্বীপ ও শতাব্দী ভবন। শেষোক্ত স্থাপনাটি ইউনেস্কোর বিশ্ব ঐতিহ্য তালিকার অন্তর্গত।

১৯৮৯,১৯৯৫ ও ২০১৯ সালে ভ্রৎসওয়াফে তাইজে সম্প্রদায়ের ইউরোপীয় যুব সম্মেলন আয়োজিত হয়। ১৯৯৭ সালে এখানে ইউকারিস্টিক কংগ্রেস অনুষ্ঠিত হয়। ২০১২ সালে ইউরোপীয় ফুটবল চ্যাম্পিয়নশিপের ম্যাচও এ শহরে খেলা হয়। ২০১৬ সালে শহরটি ইউরোপের সাংস্কৃতিক রাজধানী ও গ্রন্থ রাজধানীর স্বীকৃতি লাভ করে।  ঐ বছর থিয়েটার অলিম্পিক, বিশ্ব ব্রিজ খেলা প্রতিযোগিতা ও ইউরোপীয় চলচ্চিত্র পুরস্কার উৎসবও এখানে আয়োজিত হয়। ২০১৭ সালে ভ্রৎসওয়াফে আইএফএলএ বার্ষিক সম্মেলনও অনুষ্ঠিত হয়। ২০১৯ সালে শহরটিকে ইউনেস্কোর সাহিত্য শহর ঘোষণা করা হয়।

## ইতিহাস

প্রাচীন যুগে ভ্রৎসওয়াফের নিকটে বুদোগোরিয়াম নামক একটি স্থান ছিল। ক্লডিয়াস টলেমি কর্তৃক আনুমানিক ১৪২-১৪৭ সালে অঙ্কিত মানচিত্রে এই জায়গাটি চিত্রিত হয়েছিল।  ষষ্ঠ শতাব্দী হতে এখানে জনবসতি গড়ে ওঠতে শুরু করে।

ভায়া রেজিয়া ও আম্বার সড়ক নামে দুইটি বাণিজ্যিক পথের সংযোগস্থলে ভ্রৎসওয়াফ শহরটি গড়ে ওঠে। দশম শতাব্দীতে বোহেমিয়ার ডিউক প্রথম ভ্রাতিস্লাভের নামানুসারে এর নাম হয় ভ্রাতিস্লাভিয়া।  ৯৮৫ সালে ডিউক প্রথম মিয়েস্কো পোল্যান্ড জয় করার পর এর নাম হয় "ভ্রৎসওয়াফ।"

## তথ্যসূত্র

## বহিঃসংযোগ

বিষয়শ্রেণী:পোল্যান্ডের শহর
বিষয়শ্রেণী:১০ম শতাব্দীতে প্রতিষ্ঠিত জনবহুল স্থান
কান্তেশ্বর বর্মন

**কান্তেশ্বর বর্মন** পূর্ব পাকিস্তানের প্রতিনিধি হিসাবে পাকিস্তানের দ্বিতীয় জাতীয় পরিষদের সদস্য ছিলেন।

## রাজনৈতিক জীবন
কান্তেশ্বর বর্মন পাকিস্তানের গণপরিষদের সদস্য ছিলেন।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ১৯৫৫-১৯৫৮
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পূর্ব পাকিস্তানের ব্যক্তি
বিষয়শ্রেণী:পূর্ববঙ্গ আইনসভার সদস্য ১৯৫৪-১৯৫৮
বিষয়শ্রেণী:বাঙালি হিন্দু
বিষয়শ্রেণী:পাকিস্তানি হিন্দু
আব্দুল লতিফ বিশ্বাস

**আব্দুল লতিফ বিশ্বাস** বলতে বোঝাতে পারে:

* আব্দুল লতিফ বিশ্বাস (পাকিস্তানের রাজনীতিবিদ) – পূর্ব পাকিস্তানের প্রতিনিধি হিসাবে ১৯৫৫-১৯৫৮ সালে পাকিস্তানের দ্বিতীয় জাতীয় পরিষদের সদস্য ছিলেন।
* আব্দুল লতিফ বিশ্বাস (সিরাজগঞ্জের রাজনীতিবিদ) –(জন্মঃ ১৯ ডিসেম্বর ১৯৫৩) বাংলাদেশের রাজনীতিবিদ যিনি সিরাজগঞ্জ-৫ আসনের সংসদ সদস্য ও মৎস্য ও প্রাণিসম্পদ মন্ত্রী ছিলেন।

## আরও দেখুন
* এম এ লতিফ, –একজন বাংলাদেশি রাজনীতিবিদ, সিলেট-৫ আসনের সাবেক সাংসদ।
* আবদুল লতিফ মির্জা –বাংলাদেশ আওয়ামী লীগের রাজনীতিবিদ যিনি সিরাজগঞ্জ-৪ আসনের সংসদ সদস্য ছিলেন।

* নবাব আবদুল লতীফ, –(জন্ম: ১৮২৮ - মৃত্যু: ১০ জুলাই, ১৮৯৩) বিশেষ অবদানের জন্য খান বাহাদুর ও নওয়াব উপাধি পেয়েছেন।

* আবদুল লতিফ মজুমদার, –বীর প্রতীক খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা।
* আ. লতিফ খান –একজন বাংলাদেশি রাজনীতিবিদ ও বাগেরহাট-৪ আসনের সাবেক সাংসদ।
* এম. আবদুল লতিফ, –বাংলাদেশের ব্যবসায়ী নেতা ও চট্টগ্রাম-১১ আসনের সাংসদ।
* আবদুল লতিফ মন্ডল, –বীর উত্তম খেতাবপ্রাপ্ত বাংলাদেশের স্বাধীনতা যুদ্ধের মুক্তিযোদ্ধা
বসন্ত কুমার দাস

**বসন্ত কুমার দাস** বলতে বোঝাতে পারে:

* বসন্ত কুমার দাস (পাকিস্তানের রাজনীতিবিদ) –পাকিস্তানের দ্বিতীয় জাতীয় পরিষদের সদস্য ছিলেন।
* বসন্ত কুমার দাস (ভারতীয় রাজনীতিবিদ) –ভারতের লোকসভা ও গণপরিষদের সদস্য।
ওয়াংলাম সাওন

**ওয়াংলাম সাওন** অরুণাচল প্রদেশের ভারতীয় রাজনীতিবিদ। 

২০১৪ অরুণাচল প্রদেশ বিধানসভা নির্বাচনে সাওন খোনসা পূর্ব আসন থেকে পিপলস পার্টি অরুণাচলের প্রার্থী হয়ে নির্বাচিত হয়েছিলেন।  তিনি অবসরপ্রাপ্ত শিক্ষক।

তিনি ২০ সেপ্টেম্বর ২০১৬ এ বিধায়ক পদ থেকে পদত্যাগ করেছিলেন।

## আরো দেখুন

* অরুণাচল প্রদেশ বিধানসভা

## তথ্যসূত্র

## বহিঃসংযোগ

* ওয়াংলাম সাওিন প্রোফাইল
* মাইনেটা প্রোফাইল
* জনপ্রতিনিধি প্রোফাইল 

বিষয়শ্রেণী:জীবিত ব্যক্তি
বিষয়শ্রেণী:অরুণাচল প্রদেশ বিধানসভার সদস্য
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:অরুণাচল প্রদেশের পিপলস পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ
বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ
তপেন সিগা

**তপেন সিগা** ভারতের অরুণাচল প্রদেশের একজন রাজনীতিবিদ। তিনি অরুণাচলের উচ্চ সুবানসিড়ি জেলার দপোরিজো থেকে প্রাদেশিক পরিষদের সদস্য। তিনি ভারতীয় জনতা পার্টির সদস্য। 

## তথ্যসূত্র

বিষয়শ্রেণী:অরুণাচল প্রদেশ বিধানসভার সদস্য
বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
বিষয়শ্রেণী:অরুণাচল প্রদেশের ভারতীয় জনতা পার্টির রাজনীতিবিদ
লিখা সায়া

**লিখা সায়া** (জন্ম  )  হলেন অরুণাচল প্রদেশের একজন ভারতীয় রাজনীতিবিদ। 

২০১৪ অরুণাচল প্রদেশ বিধানসভা নির্বাচনে সায়া ইয়াকুলি আসন থেকে অরুণাচলের পিপলস পার্টির সদস্য হয়ে বিনা প্রতিদ্বন্দ্বিতায় নির্বাচিত হয়েছিলেন। 

## আরো দেখুন

* অরুণাচল প্রদেশ বিধানসভা

## তথ্যসূত্র

## বহিঃসংযোগ

* লিখা সায়া প্রোফাইল
* মাইনেটা প্রোফাইল
* লিখা সায়া এফবি

বিষয়শ্রেণী:১৯৭০-এর দশকে জন্ম
বিষয়শ্রেণী:জীবিত ব্যক্তি
বিষয়শ্রেণী:অরুণাচল প্রদেশ বিধানসভার সদস্য
বিষয়শ্রেণী:ভারতীয় জাতীয় কংগ্রেসের রাজনীতিবিদ
বিষয়শ্রেণী:অরুণাচল প্রদেশের পিপলস পার্টির রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:অরুণাচল প্রদেশ বিধানসভার সদস্য ২০১৪-২০১৯
বিষয়শ্রেণী:১৯৭৩-এ জন্ম
বিষয়শ্রেণী:অরুণাচল প্রদেশের ভারতীয় জাতীয় কংগ্রেসের রাজনীতিবিদ
পাদি রিচো

**পাডি রিচো** ভারতের অরুণাচল প্রদেশের একজন রাজনীতিবিদ। তিনি নিম্ন সুবনসিরি জেলার জিরো-হাপোলি থেকে ভারতীয় জাতীয় কংগ্রেসের সদস্য হিসাবে অরুণাচল প্রদেশ বিধানসভার সদস্য ছিলেন।  তাঁর উত্তরসূরী হলেন তেজ টাকি, যিনি ২০১৬ সালের অক্টোবর পর্যন্ত জিরো-হাপোলির বিধায়ক ছিলেন।

## তথ্যসূত্র

বিষয়শ্রেণী:অরুণাচল প্রদেশ বিধানসভার সদস্য
বিষয়শ্রেণী:অরুণাচল প্রদেশ বিধানসভার সদস্য ২০০৯-২০১৪